Saobraćaj bez posebnih ograničenja | Zvornik Danas\non: 12. априла 2016 In: INFOCENTAR, Stanje na putevima\nNa putevima u Republici Srpskoj i Federaciji BiH jutros se vozi bez posebnih ograničenja, osim na putevima na kojima se izvode radovi, saopšteno je iz Auto-moto saveza Srpske.\nDo 14. aprila na relaciji magistralnog puta Stanić Rijeka-Karuše u Federaciji BiH kretaće se vangabaritni teret, pa se vozačima savjetuje da u ovom periodu voze oprezno.\nZbog rekonstrukcije i sanacije gradske vodovodne mreže i proširenja kanalizacione mreže na području opštine Kotor Varoš do 1. septembra na magistralnom putu Čelinac-Kotor Varoš dolaziće do izmjene u odvijanju saobraćaja.\nI na magistralnom putu Novi Grad-Prijedor, na dionici od Dragotinje do Prijedora zbog izgradnje pružnog prelaza dolaziće do izmjene u odvijanju saobraćaja. Predviđeno je da radovi traju do 13. maja.\nZbog sanacije kolovoza na magistralnom putu Karakaj dva-Drinjača i na regionalnom putu Šekovići-Donje Caparde vozila će saobraćati jednom trakom uz moguće zastoje od 10-15 minuta.\nNa magistralnom putu Nova Topola-Klašnice jedan do 1. septembra izmijenjen je režim saobraćaja zbog izgradnje vijadukta preko ovog putnog pravca radi izgradnje dionice auto-puta Banjaluka-Prnjavor.\nSaobraćaj će se na ovoj dionici odvijati u oba smjera, a u periodu od 1. maja do 30. juna svakodnevno će biti obustavaljan četiri puta u periodu od 23.00 časa uveče do 5.00 časova ujutro. Obustava saobraćaja maksimalno će trajati pola časa. Prema dopunskom rješenju, biće zabranjeno uključivanje odnosno isključivanje sa auto-puta Banjaluka-Gradiška na „Petlji Mahovljani“.\nZbog izgradnje auto-puta Banjaluka-Doboj izmijenjen je režim vožnje u naseobini Lišnja na dionici magistralnog puta Klašnice jedan-Prnjavor, te na dionicama Šešlije-Johovac i Johovac-Rudanka. Zbog izgradnje vijadukta na auto-putu saobraćaj će privremeno biti obustavljen na regionalnom putu Gornja Vijaka jedan-Gornja Vijaka dva.\nNa lokalitetu Puraći, na magistralnom putu Klašnice jedan-Prnjavor, zbog izgradnje kolovozne konstrukcije vijadukta, izmijenjen je režim odvijanja saobraćaja.\nRežim saobraćaja izmijenjen je i na području distrikta zbog izgradnje obilaznice oko Brčkog. Izmjene saobraćaja na snazi su na magistralnom putu Brčko-Bijeljina u naselju Gredice i na dionici Brčko-Lončari u naselju Gorice.\nNa regionalnom putu Podnovlje-Derventa, u mjestu Glogovica svakodnevno se od 8.00 do 16.00 časova radi na deminiranju terena, pa se saobraćaj povremeno obustavlja na pola sata. Planirano je da radovi traju do 28. maja.\nZbog radova na poboljšanju uslova odvoda oborinskih voda, izmijenjen je režim saobraćaja na regionalnom putu dionica Stari Ugljevik-Glavičice.\nZbog deminiranja na regionalnom putu Zeleni Jadar-Milići, u mjestu Zeleni Jadar, od 8.00 do 16.00 časova dolazi do polučasovnih obustava saobraćaja.\nU toku je modernizacija regionalnog puta Nevesinje-Berkovići zbog čega vozila saobraćaju jednom trakom.\nRežim saobraćaja izmijenjen je i na dionici regionalnog puta Gornja Vijaka dva-Razboj gdje je u toku sanacija kolovoza.\nOtežano se saobraća i u Vijačanima, na regionalnom putu Ukrina-Vijaka, gdje je u toku sanacija kolovoza, kao i na dionici puta Karanovac-Mitrovići na mjestu gdje je bilo klizište.\nZabrana saobraćaja i dalje je na snazi na magistralnom putu od mjesta Brod na Drini do Šćepan Polja, na granici sa Crnom Gorom za sva vozila čija ukupna masa prelazi 16 tona.\nZa teretna vozila zabranjen je saobraćaj preko mosta u Dragalovcima, na regionalnom putu Vijaka dva-Razboj. Zabrana se odnosi na vozila čija masa prelazi pet tona, a visina tri i po metra.\nNa regionalnom putu Bratunac tri-Drinjača ostaje na snazi zabrana za teretna vozila ukupne mase veće od tri i po tone i autobuse klase M3, dok se zabrana ne odnosi autobuse prevoznika Holding „Drinaturs“.\nZabrana se više ne odnosi ni na teretna vozila koja će vršiti transport drvnih sortimenata ovim regionalnim putem, od Poloma do Drinjače. U periodu do od 1. juna do 1. avgusta u odjelu 100 „Križevica“, a od 1. oktobra do 31. decembra u odjelima šest, sedam i osam „Kravica Polom.\nNa području Banjaluke do 15. aprila svaki dan će od 8.30 do 15.00 časova biti otežano odvijanje saobraćaja preko gradskog mosta zbog njegove sanacije koje zahtijeva zauzimanje jedne polovine kolovoza.\nProdužena je i obustava saobraćaja u Ulici Veljka Mlađenovića do 30. aprila na dijelu od skretanja kod Gradskog olimpijskog bazena do mosta preko rijeke Vrbanja za naselje Česma.\nU Federaciji BiH radovi se izvode na dionici auto-puta Vlakovo-Butile i Visoko-Podlugovi, zatim na magistralnim putnim pravcima Topčić Polje-Žepče, Simin Han-Kalesija, Ključ-Sanski Most, Čapljina-Doljani i Jajce-Crna Rijeka.


Jedan od lepih običaja koji poslovnica Grafime već godinama neguje na Međunarodnom sajmu papirne i grafičke industrije je posebno predstavljanje firmi koje obeležavaju neku "okruglu" godinu poslovanja. Pogledajte ko su ovogodišnji jubilarci.\nETIKETA TISKARNA, SlovenijaTradicija duga pola veka, stalno usavršavanje i širenje tržišta na sve strane sveta učinili su da slovenačko preduzeće ETIKETA TISKARNA d.d., Žiri, postane jedno od najprestižnijih u oblasti kojom se bavi. Za pet decenija bavljenja štamparstvom specijalizovali su se za grafičku, sito i roto štampu na tekstilu. Zbog činjenice da svoje proizvode izvoze u 32 države, među kojima su mnoge evropske i američke zemlje, zatim Hongkong i Brazil, fabrika koristi najsavremeniju tehnologiju, a proizvodi ispunjavaju sve EKO standarde.\nETIKETA TISKARNA je vodeći proizvođač ECO-TRANSFERA u sitoštampi u Evropi. Posebno su specijalizovani za sitoštampu u takozvanim BLOCK transferima i opremanje odevnih predmeta farbanih sublimiranim bojama.\nFOTOMETRIK, ZemunFOTOMETRIK, prvi i jedini proizvođač holograma u Srbiji i na prostorima bivše Jugoslavije, osnovan je u Zemunu pre dve decenije. Pored proizvodnje u oblasti zaštite brendova i različitih dokumenata, proizvodi i različite vrste luksuznih nalepnica i etiketa u rolni tehnikom zlatotiska, zatim bar kod i nalepnice za deklarisanje proizvoda. Preduzeće pravi i magnezijumske klišee za zlatotisk i slepu štampu, a nudi i uslugu zaštite dokumenata i ostalog štampanog materijala, uslugu zlatotiska na više od 500 vrsta folija i uslugu digitalne štampe A3 formata.\nSigurnosna rešenja preduzeća FOTOMETRIK predstavljaju kombinaciju standardnih, stok i posebno poručenih "custom-made" holograma, zatim numerisanih permanentnih i uništavajućih hologramskih nalepnica, bar kodova i drugih proizvoda izrađanih po zahtevima potrošača.\nU ponudi su i brojne nalepnice različitih namena – sve vrste samolepivih nalepnica, papirne i kartonske etikete, vizit karte, tekstilne etikete sa obostranom štampom, etikete od veštačke kože za džins, viseće etikete za vezivanje, ornamentalne tekstilne trake.


Đokovići slavili vinom Kovačević - vino.rs\nĐokovići slavili vinom Kovačević\nutorak, 27 novembar 2018 13:57\nVinska kuća Kovačević,\nVinska kuća Kovačević, gastronomski raj na Fruškoj gori, odjekivala je nedavno veselim glasovima i to na italijanskom jeziku, a povod svemu bio je Aranđelovdan, slava porodice čuvenog tenisera Novaka Đokovića.\nVeselo je bilo i u iriškom Podrumu 1930 gde su se majstori mediteranske i ostalih kuhinja prosto razleteli da u arhivama, amforama i gde sve ne, nađu najbolje i odgovarajuće vinske kapljice za svoje jedinstvene specijalitete. A tek kasnije za stolom u Vinskoj kući, gde je krenula degustacija, pa potom u jednom od restorana Đoković gde se slava slavila...\nTradicionalno se u porodici Đoković na ovaj značajan datum slavi vinima sa Fruške gore od vinara Miroslava Kovačevića. A kakva su vina, i hrana mora biti na nivou pa je za tu priliku iz Italije potegla čitava delegacija vrhunskih kuvara predvođena „šeficom“ srpkog porekla Ljubicom Komlenić. Ljubica ispred svog imena ima prestižnu odrednicu Top Italian Chef, koja u svetu kulinarstva mnogo znači, a uz članove porodice Đoković, koji su i lično hteli da odaberu neka od vina.\nKuvari Masimo Fezaradi, Antonio Mecalira, Franko Favareto, Nikolo Mošela, Karlo Napo, novinarka Irena Kolombo i čuveni fotograf Đovani Panaroto nisu skrivali oduševljenje brojnim etiketama Kovačević, posebno onim arhivskim koja daju neiscrpnu inspiraciju za kombinovanje sa hranom, dok je u domenu „slatkiša“ poseban utisak ostavilo crveno vino Aurelius S 2015 preliveno preko sladoleda, kao i Rajnski rizling boje ćilibara iz berbe 2017. u novom pakovanju.\nPrimadona srpskog vinskog slikarstva\nRađanje vinske imperije


Festival rakije u Obrenovcu – AGRO VESTI\nHomeOSTALOFestival rakije u Obrenovcu\nProizvodnja rakije na teritoriji Obrenovca je isplativija od proizvodnje mleka i mlečnih proizvoda, sa ciljem da se kvalitet ovog napitka poboljša. Pre devet godina pokrenut je Festival rakije, koji okuplja one kojima je spremanje domaće rakije i posao, ali i hobi.\nZlatko Zarić, iz Obrenovca je ove godine proglašen za najboljeg majstora u spremanju rakije, jer je njegova rakija baš takva, najprijatnija grlu.\n„Relativno sam nov u ovom poslu, ali se od prvog momenta trudim da maksimalno ispoštujem ono što struka kaže.Verujem da svako od izlagača vodi računa o svemu, ali postoje detalji o kojima se mora povesti računa, poput higijene, zrelosti, odabira trenutka kada se šljiva bere, peče i koliko leži“, ističe Zarić.\nRakija sa tartufima privukla najveću pažnju\nPosebnu pažnju na ovom festivalu privukla je rakija sa tartufima, kojoj se cena kreće od 30 evra ili 3.500 dinara, do 5.000 dinara. Po čemu je ova rakija tako posebno, ispričao je Stefan Karajanković, koji je bio jedan od izlagača rakije sa tartufima:\n„Dugi niz godina proizvodim sve vrste voćnih rakija, a ove godine sam došao na ideju da probam nešto novo, jer imam prijatelja koji pronalazi tartufe. Širom Evrope, u Italiji, Francuskoj, ova vrsta rakije je jako popularna. U našoj zemlji još uvek nije dostigla željenu popularnost, ali se polako probija na tržištu“.\nManji broj izlagača, bolji kvalitet\nOno što je ovu godinu odvojilo od prethodnih je manji broj učesnika, njih 25, ali i viši kvalitet rakije.\n„Kvalitet rakija na području Obrenovca dosta se poboljšao nego prethodnih godina. U poslednjih devet godina od kako je ovaj festival osnovan, nekoliko puta je poboljšan kvalitet svih rakija, jednim delom zahvaljujući upravo i ovom festivalu i ocenjivanju. Proizvođači su uvideli neke od grešaka, dobili stručne savete, uvideli i šta je manjkavost u proizvodnji rakije“, ističe organizator festivala Dragan Lazarević.\nU toku Festivala rakije Savetodavna i stručna služba Padinska Skela održala je predavanje o voćarstvu, a Komisija za poljoprivredu Gradske opštine Obrenovac podržala je festival, ali i poljoprivredne prozvođače kroz niz mera koje će sprovoditi. Iako Festival rakije nije takmičarskog karaktera, ocenjuje se kvalitet, da bi ukus rakije iz godine u godinu bio bolji, pa se i s tim dodeljuju bronzane, srebrne i zlatne medalje.\nProizvodnja rakija je vekovna tradicija u porodici Ratka Aleksića iz Novog Slankamena. Danas je usavršena, zahvaljujući savetima profesora Ninoslava Nikićevića sa Poljoprivrednog fakulteta iz Zemuna. „Slankamen je poznat voćarski kraj, gde se voće praktično baca. Želimo da očuvamo tradiciju, ne misleći […]


„Za šta obučavaju Šiptare?“ — Vulin prokomentarisao vojne vežbe u Hrvatskoj - Sputnjik Srbija\n14:31 20 Januar 2020\n„Za šta obučavaju Šiptare?“ — Vulin prokomentarisao vojne vežbe u Hrvatskoj\n20:23 21.05.2019 (osveženo 20:25 21.05.2019) Preuzmite kraći link\nMinistar odbrane Aleksandar Vulin, ocenom da se obnavlja hrvatsko-albansko bratstvo po oružju, prokomentarisao je međunarodnu vojnu vežbu koja se ovih dana održava u Hrvatskoj, a gde su s odbrambenim snagama više zemalja ravnopravno učestvovali i predstavnici kosovskih bezbednosnih snaga, koje je Vulin nazvao teroristima.\n„Dovesti nepriznatu paravojsku sa Kosova na vežbe koje organizuju Hrvatska i Slovenija, uz koorganizaciju Evropske komande Oružanih snaga SAD, govori da se obnavlja hrvatsko-albansko bratstvo po oružju, kako Albance naziva predsednica Hrvatske, i da za to imaju podršku i Slovenije“, kazao je ministar.\nKako je naveo, „to nije prvi put da se u Hrvatskoj Šiptari obučavaju, ali jeste prvi put da ih zovu vojskom“.\n„Za šta obučavaju Šiptare? Za odbranu od napada Albanije, Crne Gore, Severne Makedonije ili za sukob sa Srbima? Prevesti hrvatskim brodovima teroriste da glume vojsku protiv koje su i mnoge članice NATO-a, govori da su loše namere prema Srbiji preče i od mišljenja NATO saveznika“, izjavio je ministar odbrane.\nMinistarstvo odbrane Srbije će vojno-diplomatskim kanalima od organizatora vežbe zatražiti objašnjenje zašto se nepriznata paravojska poziva na vojne vežbe i tako krši međunarodno pravo.


Brnabić: Problematičan odziv mladih na vakcinaciju - Glas Zaječara\nHome Društvo Brnabić: Problematičan odziv mladih na vakcinaciju\nBrnabić: Problematičan odziv mladih na vakcinaciju\nPredsednica Vlade Srbije Ana Brnabić najavila je da u petak među mladima počinje kampanja za vakcinaciju, jer je među njima odziv za vakcinaciju „i dalje problematičan“.\n„Problematično je u populaciji uzrasta između 16 do 25 godina, posebno što i lekari govore da je u bolnicama sve više mladih ljudi“, kazala je premijerka.\nBrnabić je dodala da su, s druge strane, stariji od 60 godina „gotovo potpuno zaštićeni“ vakcinom.\nPonovila je da je odziv na vakcinaciju u pojedinim opštinama i dalje loš.\n„Sada smo približno na 44 odsto vakcinisanih, ali i dalje imamo loše stanje u opštinama kao što je Tutin, gde je najlošije – samo 10 odsto vakicnisanih, onda Lajkovac, Mionica, Sjenica, Ljig, Ub, tu moramo još mnogo da uradimo“, kazala je ona.\nBrnabić je naglasila da ljudi treba da shvate da je vakcina „jedini izlaz“, jer samo „zajedno koronavirus može da se pobedi“.\nPrethodni tekstU Srbiji manje od 600 novoobolelih\nNaredni tekstŽenska odbojkaška ekipa OŠ „Desanka Maksimović“ na prvenstvu Srbije: Zaječarke najbolje na Međuokružnom takmičenju


Трошкови живота “појели” примања - Већина радника у Српској сања просјечну плату - SAVEZ SINDIKATA REPUBLIKE SRPSKE\nNaslovnaSavez sindikata RSTroškovi života “pojeli” primanja – Većina radnika u Srpskoj sanja prosječnu platu\nTroškovi života “pojeli” primanja – Većina radnika u Srpskoj sanja prosječnu platu\n27/09/2019 Savez sindikata RS, Sve vijesti\nTroškovi života “pojeli” primanja - Većina radnika u Srpskoj sanja prosječnu platu\nIz Saveza sindikata RS nedavno su poručili da je odlazak ljudi, koji treba da stvaraju novu vrijednost veliki problem, te da je uslov za njihov ostanak povećanje plata. Naglasili su da je, u pravcu zaustavljanja ovog negativnog trenda, važno povećanje kako najniže, tako i sektorski hplata.\n„Imamo neoborive argumente za neophodnost donošenja okvirnog trogodišnjeg dokumenta, kojim bi Vlada Srpske precizirala i obavezala se da će plate u RS rasti. U posljednjih 10 godina iz budžeta su direktno u podsticaj realnom sektoru otišle stotine miliona KM, ali se to nije pojavilo kao povećanje plata ni u jednom procentu. Naime, na nivou godine plata nije rasla ni 12 KM. Dobit u privredi je na godišnjem nivou rasla za preko 11, a plata ni za dva odsto.“ – rekla je predsjednica Saveza sindikata RS Ranka Mišić.\nCijeli tekst možete pročitati srpskainfo.com


„Библиотеком из блока” обележена годишњица бомбардовања НБС-а | Срби за Србе\nDana, 6. aprila u LJubljani, Kranju i Kopru, povodom sedamdeset osam godina od bombardovanja Narodne biblioteke Srbije u saradnji sa Srpsko-slovenačkim kulturnim klubom, organizovana je prva Biblioteka iz bloka. U ovoj specifičnoj akciji organizovane su prodaje knjiga i prikupljanje dobrovoljnih priloga na nekoliko lokacija u LJubljani, Kranju i Kopru. U znak sećanja na ovaj tragični događaj, Srpsko-slovenački kulturni klub odrekao se 50% pazara od prodatih knjiga toga dana, pa je ukupno sakupljeno 100 evra za pomoć mnogočlanim porodicama širom Balkana. Humanitarni događaji naše organizacije u Sloveniji postaju sve brojniji. Nakon prvog Pikada iz bloka u LJubljani, humanitarnog druženja uz palačinke u Parohijskom domu crkve Svetih Ćirila i Metodija, projekcije filma „Vi idite – ja neću” koja je takođe bila u LJubljani i prvog Pikada iz bloka u Kranju još jednom su prijatelji i volonteri Humanitarne organizacije Srbi za Srbe u Sloveniji organizovali događaj u sklopu projekta „Trojka iz bloka”! Ovog puta, povod je jedan od najtragičnijih događaja u našoj istoriji. Šestog aprila 1941. godine tadašnji Treći rajh otpočeo je svoju agresiju na Kraljevicnu SHS, a među prvim metama našla se i jedna od najstarijih kulturnih institucija u Evropi, srpska Narodna biblioteka. Posledice razaranja Narodne biblioteke Srbije bile su nesagledive – u požaru je izgoreo fond biblioteke od oko 350.000 knjiga. Biblioteka je imala i zbirke turskih rukopisa, starih štampanih knjiga od 15. do 17. veka, starih karata, gravira, slika, novina. Osim toga, u njoj su bile sabrane sve knjige štampane u Srbiji od 1832. godine (godina osnivanja Narodne biblioteke Srbije), kao i one štampane u susednim zemljama, ali i kompletne biblioteke Vuka Stefanovića Karaxića, Lukijana Mušickog, Đure Daničića i drugih. Ovaj svojevrsni „kulturocid“ podstakao je volontere i prijatelje naše organizacije, da jednom ovakvom akcijom, koja pored negovanja kulture sećanja i obeležavanja važnih datuma u srpskoj istoriji, ima za cilj i da podigne nivo svesti o značaju čitanja knjiga kod mladih Srba i Srpkinja, koji na žalost, po najnovijim istraživanjima sve manje čitaju knjige.\nZahvaljujemo se svima koji su se odazvali ovoj akciji, obeleživši zajedno sa nama jedan tragičan događaj iz naše prošlosti. Posebno se zahvaljujemo Srpsko-slovenačkom kulturnom klubu na saradnji i logističkoj podršci u organizovanju prve Biblioteke iz bloka.


Protest protiv ruske okupacije u južnom ukrajinskom gradu Herson (Foto: AP/Olexandr Chornyi)\nSjedinjene Države optužile su u četvrtak Rusiju da planira da organizuje lažno glasanje o nezavisnosti da opravde osvajanje teritorije u Ukrajini, dok ruske snage jačaju napade na istoku.\nViše od dva mjeseca nakon invazije u kojoj su razoreni ukrajinski gradovi, ali nije osvojena prijestonica Kijev, Rusija je pokrenula ofanzivu da osvoji dva zapadna regiona u bitci koju Zapad smatra prekretnicom u ratu.\nIako su ruske snage prošlog mjeseca potisnute iz sjevernog dijela Ukrajine, veliki broj je raspoređen na istoku, a ruske trupe i dalje kontrolišu dio juga koje su zauzele u martu.\nAmerička misija pri OSCE-u saopštila je da bi Kremlj mogao da pokuša da organizuje "lažni referendum" u južnim i istočnim oblastima osvojenim od početka invazije 24. februara, upotrebom "dobro poznate šeme iz najtamnijih poglavlja istorije".\n"Te lažne, nelegitimne referendume nesumnjivo će pratiti talas zloupotreba protiv onih koji se protive ili pokušavaju da podriju planove Moskve. Međunarodna zajednica mora da stavi do znanja da takvi referendumi nikada neće biti priznati kao legitimni", navodi se u saopštenju.\nUkrajina je saopštila da su tokom noći odjeknule ekplozije u južnom gradu Hersonu, jedinoj regionalnoj prijestonici koju je Rusija osvojila od početka invazije. Ruske trupe su u srijedu upotrebile suzavac i šok bombe da rastjeraju stanovnike tog grada koji su protestovali protiv okupacije, a sada granatiraju cijeli region i napadaju u pravcu Nikolajeva i Krivji Riha, saopštili su ukrajinski zvaničnici.\nRuski državni mediji prenijeli su izjavu jednog zvaničnika samoproglašene proruske "vojno-civilne komisije" u Hersonu, navodeći da će to područje početi da koristi rusku rublju od 1. maja.\nUkrajinski generalštab saopštio je da je Rusija takođe pojačala glavne vojne operacije na istoku, gdje Moskva sada pokušava da zauzme cijelu teritoriju dvije provincije koje su od 2014. pod djelimičnom kontrolom separatista.\n"Neprijatelj pojačava tempo ofanzivnih operacija. Ruski okupatori otvaraju invenzivnu vatru u svim pravcima", navodi se u saopštenju. Prema njemu, glavni ruski napad se vodi blizu gradova Slobožanske i Donec, uz strateški važan autoput na liniji fronta koji povezuje drugi najveći ukrajinski grad Harkov sa Izjumom, gradom koji je okupirala Rusija. Regionalni guverner Harkova kaže da su ruske snage pojačale napade iz Izjuma ali da ukrajinski vojnici ne uzmiču.


sreda, 11. dec 2019, 23:02\nU ovoj emisiji Bunt, na RTS 2 u sredu uveče: o muzičkim izdanjima koja su obeležila kraj godine, o novom lajv albumu Srđana Gojkovića Gileta i grupe "Magic Bush", o bendu "Buč Kesidi", upoznaćete hard rok sastav "R.O.C.K.", premijerno videti spot benda "5 minuta slave" i - još mnogo toga!\nSa Srđanom Gojkovićem Giletom i Damjanom Dašićem, novinarska ekipa Bunta razgovarala je o lajv albumu "Retko svirane pesme" Gileta i benda "Magic Bush", sa koncerta održanog u martu prošle godine, u Domu omladine Beograda.\nPesma "Ne dam vam ništa" benda "Mister Hajd" iz Petrovca na Mlavi, bila je hit avgusta "Top Liste Bunt". O ovoj pesmi, kao i albumu "Znaš ko si", za emisiju "Bunt" govorili su Aleksandar Filipović Filip i Nenad Nikolić Šone.\nNakon prvog rasprodatog koncerta u sali "Amerikana", Doma omladine Beograda, "„Buč Kesidi" su uspešno prodali karte i za drugi kocert! Tako će bend 21. i 22. decembra nastupiti pred preko 1200 ljudi i to će biti njihov najveći solo koncert u Beogradu. Osim u prestonici, nedavno su imali i rasprodate koncerte u Novom Sadu i Kragujevcu, dva rasprodata koncerta u Nišu, a "slična situacija" se očekuje i za konerte u Zaječaru i Banja Luci. Zato "Buč Kesidi" jesu jedan od onih domaćih bendova koji dokazuju da scena i dalje živi i da je dobar zvuk - i dalje u modi. A euforiji ovakvog podviga, sigurno doprinosi i njihov tek objavljeni album - "Euforija"...\nPredstavićemovam i hard rok sastav "R.O.C.K.", koji je nedavno objavio istoimeni debi album, sa osam uzbudljivih pesama. Ova grupa na svoj, autorski način, neguje tvrđi zvuk sedamdesetih i osamdesetih godina prošlog veka...\nNovosadski pank sastav "Pet Minuta Slave", bio je ovogodišnji finalista Bunt Rok Festivala RTS-a. Nakon izuzetno zapaženih koncertnih nastupa i objavljivanja albuma prvenca, uspešnu godinu privode kraju spotom za pesmu "Lenka", čija će premijera biti u ovom izdanju emisije "Bunt".\nBiće reči i o devetom Beogradskom autorskom rok festivalu Udruženja rok muzičara Srbije, "Demo festu" - zemunskog kluba "Fest", tradicionalnom 46. prednovogodišnjem maskenbalu Kluba Studenata Tehnike kao i o ostalim atraktivnim događajima koje tim Bunta preporučuje - da ih ne propustite...\nZahvaljujući vašim glasovima, Hit novembra "Top Liste Bunt" je pesma "To je ljubav", aktuelnih pobednika Bunt Rok Festivala, benda "Lagana Sreda".\nA ove srede, predstavljamo - prvih 5 predloga za mesec decembar.


A šta „Gradijan“ kaže o susretu Putina i Vučića - Sputnjik Srbija\n12:47 17.01.2019 Preuzmite kraći link\nBritanski list „Gardijan“ u tekstu posvećen današnjoj poseti predsednika Rusije Vladimira Putina Srbiji ocenjuje da se šef Kremlja nada da će u Beogradu „utvrditi jednu od nekoliko snažnih bilateralnih veza koje Rusija ima u Evropi i ojačati nastojanja Moskve da zadrži uticaj na Balkanu“.\nU tekstu se navodi da Putin ovom posetom odaje „vrhunsku državničku počast“ srpskom predsedniku Aleksandru Vučiću.\n© Sputnik / Predsedništvo Srbije\nEkskluzivna fotografija: Okupani Paša sa pasošem čeka Putina (foto)\nNavodi se da je „Putin popularan u Srbiji, gde se rusko protivljenje NATO bombardovanju zemlje 1999. i nezavisnosti Kosova koja je usledila i dalje pobuđuje dobra sećanja“.\nDnevnik navodi da je „Putin izneo tvrdnju da EU prisiljava Srbiju na ’veštački izbor‘ između Moskve i Zapada“, ali takođe podseća da je Vučić u intervjuu koji je dao „Gardijanu“ prošle godine „insistirao da je prioritet Srbije dalja integracija u EU, ali da želi da zadrži tople odnose sa Putinom“.\nNavodi se da će „veći deo agende susreta Vučića i Putina biti vezan za razrešenje između Srbije i Kosova uz posredovanje EU, koje bi moglo da uključi razmenu teritorija, a koje je Vučić bio voljan da potpiše sa kosovskim kolegom Hašimom Tačijem“.\n„Gardijan“ ocenjuje da je „ruska podrška ključna, imajući u vidu njeno pravo veta u Savetu bezbednosti UN, a Putin bi mogao da ne podrži sporazum koji Srbiju još više učvršćuje na putu integracije ka EU“.


BUDUĆNOST MLADIH U KOSJERIĆU - K-town Group\nBUDUĆNOST MLADIH U KOSJERIĆU\nProjekat – istraživanje je izvela grupa mladih iz Kosjerića, aktivista organizacije K-town Group, u saradnji sa IRD-em i Građanskim inicijativama, tokom oktobra 2005. godine. Cilj istraživanja je bio utvrđivanje potreba i položaja mladih u Kosjeriću da bi se mogle svrsishodnije planirati buduće akcije njima namenjene, kao i dugoročna politika posvećena rešavanju problema mladih i grupa sa posebnim potrebama. Pored potreba i položaja mladih ispitano je i kako stanovnici Kosjerića vide grad (identitet grada), način na koji su mladi viđeni i učešće građana u rešavanju svakodnevnih problema. Podaci su prikupljeni anketom koju su sproveli prethodno obučeni članovi grupe mladih na teritoriji grada Kosjerića.\nUzorak su sačinjavali građani grada Kosjerića. Planiran je jednak broj ispitanika muškog i ženskog pola, a uzorak je stratifikovan prema uzrasnim kategorijama koje su disproporcionalno zastupljene jer je akcenat bio na kategoriji stanovništva od 15 – 30 godina, tj. na mladima. Uzrasne kategorije su disproporcionalno zastupljene u uzorku da bi više bilo izraženo mišljenje mladih jer će upravo mladi biti u najvećem stepenu korisnici rezultata akcije koja će biti sprovedena i jer je najverovatnije da će se oni uključiti i pomoći pri realizovanju akcije.\nU sredu 7. decembra 2005. UG K-Town Group je organizovalo okrugli sto povodom teme istraživanja o potrebama i položaju mladih u Kosjeriću u prostoriji SO Kosjerić. Okruglom stolu su prisustvovali: predstavnik SO Kosjerić menadžer Pero Misailović, sekretar MZ grad Kosjerić Cvetko Marković, direktorica zdravstvenog centra Kosjerić Ljiljana Kosorić, predsednik opštinskog odbora Demokratske stranke Milenko Jevtić, direktor Tehničke škole u Kosjeriću Milutin Bogdanović, predstavnici srednjoškolaca Tehničke škole, predstavnica Radija Kosjerić i članovi udruženja građana K-Town Group Miloš Božović i Anabela Jevtović.\nImplementiranje ideje predstavlja prepreka prostora koji K-Town Group ne poseduje u meri adekvatnoj ovom obimu. Problem prostora predstavljen je svim prisutnima i pomoć direktno zatražena od stane SO Kosjerić, gde je menadžer Pero Misailović obećao skoro rešenje ovog problema. Pored navedenog, na okruglom stolu je zatim pokrenuta diskusija o gorućim problemima mladih Kosjerića (nezaposlenost, nedostatak podrške mladima od strane lokalne samouprave, malobrojne i neadekvatne mogućnosti za zabavu, zagađenost, nedostatak dodatnog obrazovanja, alkoholizam, narkomanija) gde su svi prisutni aktivno učestvovali dajući svoje predloge, stavove i razmišljanja.\nPredsednik opštinskog odbora Demokratske stranke Milenko Jevtić osvrnuo se na trenutni položaj mladih i tom prilikom iskoristio prisustvo predstavnika srednjoškolaca obrativši im se pitanjem ”Šta je to što je mladima potrebno u Kosjeriću?”, predložio konkretno delovanje ka rešavanju problema počevši od dodele prostora i zatražio direktno uključivanje i pomoć od strane lokalne samouprave ”jer je odgovornost upravo na svima nama”. Po završetku okruglog stola zaključeno je da je to samo početak ka putu rešenja problema mladih Kosjerića, da je neminovno baciti akcenat na implementaciju ideje ostanka mladih u svojoj opštini (rezultat istraživanja je pokazao da je 88% mladih spremno da napusti Kosjerić), kao i pružanje pomoći i saradnje između mladih i institucija i aktivnije uključivanje lokalne samouprave i njenih organa. Takođe, obećan je uskori sastanak sa predstavnicima SO Kosjerić povodom pitanja Kluba Omladine i pomenutog prostora.\nPotom, prisutnima je prikazan kratki film o Mladim Istraživačima Srbije posle čega su se članovi K-Town Group-e obratili srednjoškolcima sa rečima: ”Potpuno smo svesni položaja mladih u Kosjeriću i verujemo da vam ovi izneseni podaci ne govore ništa novo. Ipak, po prvi put imamo priliku da se suočimo i sa konkretnim statističkim a poražavajućim podacima. Svakako, kao najveći problem vidimo nezainteresovanost i apatiju mladih da učine neki korak ka rešavanju sopstvenih problema i svog položaja u društvu. Možemo da razumemo nezainteresovanost, ona je svakako posledica svih ovih godina i stanja u kom se nalazimo kao i okruženja u kom smo vaspitavani i odrastali. U ime K-Town Group, mi možemo da vam ponudimo mogućnost dodatnog usavršavanja kroz radionice i treninge, možemo da vas povežemo sa uspešnim mladim ljudima i tako vam pomognemo da budete deo onih koji odlučuju o svojim sudbinama….”


Statistika sajta koju bi trebalo da pratite - 381 vesti\nBy RedakcijaPosted on July 23, 2021 July 23, 2021\nPostavili ste poslovni ili lični sajt na internet i očekujete rezultate. Iako niste stručnjak za pozicioniranje i optimizaciju sajta, neophodno je da poznajete izvesne parametre i pratite sami statističke podatke o svojoj prezentaciji, kako biste reagovali na vreme.\nSaobraćaj, odnosno broj poseta je podatak koji vam je bitan, ali ga treba razložiti na nekoliko kategorija.\nUkupne jedinstvene posete (total unique visitors) su prvi pokazatelj uspeha, posebno ako planski sprovodite marketing kampanju u ograničenom trajanju. Jasno je da se radi o prvoj poseti sajtu koja se jedina računa, odnosno sve ponovljene posete iste osobe ne ulaze u zbir. Broj jedinstvenih poseta potrebno je pratiti i u kontinuitetu – ukoliko zaključite da on opada, znači da nema novih osoba koje ste uspeli da privučete i predstavite im svoj biznis. Nešto je potrebno izmeniti, a predmet dalje analize daće vam odgovor na pitanje šta je to tačno.\nStopa napuštanja (bounce rate) pokazuje koliko posetilaca napusti sajt bez otvaranja bilo koje naredne stranice i bez bilo kakve akcije kao što su popunjavanje formulara, prijava za njuzleter ili druga slična aktivnost koju ste planirali da izazovete. Visoka stopa napuštanja govori da posetioci ne nalaze na sajtu ono što očekuju, ili ne mogu da se snađiu usled loše navigacije, zbunjujućeg sadržaja…\nIzvori saobraćaja, odnosno referali (referral traffic sources) dodatno će vam pokazati šta funkcioniše dobro, a šta bi moglo da se izmeni. Ovaj parametar vas obaveštava odakle je došla poseta – obično su vam najvažniji organska pretraga sa Google-a, dolazak sa društvenih mreža, ili sa linkova koje ste postavili na druga mesta na internetu.\nCPV – trošak po posetiocu i RPV – prihod po posetiocu su dve skraćenice koje su važne ako imate plaćene kampanje oglašavanja na nekom kanalu čiji uspeh treba da pratite. Dobro je ako je RPV veći od CPV – ulaganje je imalo smisla, trebalo bi ga analizirati i nastaviti.\nPoseta pojedinim stranama i AVD – prosečno trajanje posete pružiće vam informacije koje su stranice najpopularnije odnosno koliko strana posetilac otvori, koliko se dugo na njima zadržava i šta tu radi od poželjih ponašanja.\nVeb saobraćaj samo je jedan, najjednostavniji ali i najvažniji podatak do kojeg svaki amater može da dođe. Cilj koji uvek treba da imate u vidu, međutim, nije saobraćaj sam po sebi, već posete koje će da dovedu do prometa – povećane prodaje vaših proizvoda i usluga, zbog čega ste i odlučili da se predstavite na internetu.\nTag: broj poseta na sajtu poslovni sajt sajt statistika sajta uspeh sajta\nNext post: Neočekivan problem za malinare


Neuspeh Virtusa da osvoji Evrokup ove sezone uzburkao je strasti.\nItalijanski mediji prenose informacije da je otkaz za Aleksandra Đorđevića pitanje trenutka, a sada iz Bolonje dolazi nova vest.\nKako navodi Republika pre nekoliko dana je uprava kluba dala "izuzetno bogatu ponudu" Trinkijeriju i računaju da takve uslove neće odbiti. To znači da bi Trinkijeri radio sa Milošem Teodosićem koji sigurno ostaje u Virtusu, ali možda i sa Stefanom Markovićem i Stefanom Nikolićem.\nIpak italijanski mediji ističu da ovo nije jedina ponuda za Trinkijerija jer se za njega interesuje i CSKA koji želi da ga angažuje u slučaju da Dimitris Itudis napusti klub, preneo je "Mondo".\nSve ovo posmatraju i u Partizanu, pošto postoje naznake da bi uprava želela da upravo Aleksandar Đorđević naredne godine vodi klub.


Bol nije deo starenja (5): Problemi za efikasnu terapiju - Penzin\nPočetna Magazin Godine Bol nije deo starenja (5): Problemi za efikasnu terapiju\nJednom kada se utvrdi prisustvo bola kod starijih, sledeći izazov jeste pravilan tretman. Kao i deca, medicinski rečeno, stari nisu “mali odrasli”, oni nisu prosto “izgužvane” verzije sebe iz mladosti. Promene u sastavu tela, funkcije organa i metabolizma utiču na to kako stari reaguju na lekove.\nSa godinama prirodno opadaju funkcije bubrega i jetre, tako da se toksične nus-pojave mogu umanjiti korišćenjem manjih doza lekova protiv bolova. Snažni analgetici, kao što su opijati u standardnim dozama, mogu se taložiti u krvi starijih osoba, stvarajući simptome nalik na konfuziju ili demenciju.\nSa druge strane, oralno uzimanje lekova može biti teško ako ima manje pljuvačke, ako osoba ima problem sa gutanjem, ili ako je došlo do smanjenja stomačnih kiselina što vodi do smanjenja apsorpcije.\nZato odgovarajući lek mora biti odabran imajući u vidu njegove moguće propratne efekte, interakciju sa drugim lekovima, i njegove effekte na druge zdravstvene probleme pacijenta. Stručnjaci kažu da nesteroidni lekovi protiv zapaljenja (Nsaids) moraju biti korišćenji veoma obazrivo kod starih osoba jer postoji povećan rizik od poremećaja gastrointestijalnog trakta, krvarenja i oštećenja bubrega.


Čavić: Pozivam Dodika da održi referendum koji je izglasao - informativa.ba\nVijesti BiH Čavić: Pozivam Dodika da održi referendum koji je izglasao\nČavić: Pozivam Dodika da održi referendum koji je izglasao\nPredsjednik NDP-a Dragan Čavić izjavio je danas da vlast u RS-u mora da održi referendum u RS-u o Sudu i Tužilaštvu BiH, jer o tome postoji usvojena odluka Narodne skupštine RS-a, ocijenivši da je licemjerno i cinično da se predsjednik RS-a Milorad Dodik krije iza opozicije, čije ga mišljenje i ne interesuje.\nIstakao je da nigdje u zakonu o referendumu ne piše da opozicija mora da podrži taj referendum.\n-Od kada je to Miloradu Dodiku stalo do toga šta ja mislim - upitao je Čavić komentirajući navode Milorada Dodika, koji je danas pozvao opoziciju da podrži održavanje referenduma u RS-u, a ukoliko nema te podrške, privremeno će biti povučena ta odluka o referendumu do postizanja konsenzusa u RS.\nČavić je, međutm, pozvao Dodika, Nedeljka Čubrilovića, Nenada Stevandića i druge predstavnike vlasti u RS-u da održe referendum, jer su u Narodnoj skupštini usvojili o tome odluku.\nIsmijao je Dodikovu najavu da će se umjesto referenduma u RS-u pokrenuti peticija s istim pitanjem kao onim na referendumskom listiću.\nDodika i druge predstavnike optužio je da su se prepali sankcija, i ličnih i ekonomskih za RS.\n-Ja ću, kada referenduma bude, na njega izaći, ali mislim da taj dan neću dočekati - rekao je lider NDP-a, koji smatra da u RS neće ni biti održan referendum o Sudu i Tužilaštvu BiH.\nDodik je danas izjavio da se nepoštivanje odluka Narodne skupštine RS-a, u narednom periodu treba tretirati kao krivično djelo, a Čavić mu je odgovorio da u RS-u treba da odgovaraju oni koji ne provode skupštinske odluke, zbog čega je on podnio krivične prijave.\nIstakao je i da stranke s kojima su u partnerstvu za naredne izbore treba da predlože kandidate za najznačanije funkcije, koji mogu da pobijede te da je potrebno da se objave njihova imena i programi, kako procjenjuje, do kraja novembra ove godine.\nOznake: #NDP #Dragan Čavić


Majmuni mislima pomerali virtuelne ruke\nMajmuni su naučili da pokreću virtuelne ruke direktnim korišćenjem svojih mozgova, preneo je “Diskaveri”.\nCilj istraživanja je povraćaj fizičke kontrole kod paralizovanih osoba.\n“Od kucanja na tastaturi do otvaranja limenke, život je pun pokreta koji zahtevaju korišćenje dve ruke”, naveo je u saopštenju vođa istraživanja, neurobiolog Miguel Nikolelis, sa Univerziteta Djuk.\nPovrede kičmene moždine, moždani udar i neurodegenarativna oboljenja uzrok su miliona slučajeva paralize u svetu.\nIako takve okolnosti vode do oštećenja veze između mozga i mišića, područja mozga odgovorna za pokrete mišića često ostaju netaknuta. Tokom proteklih decenija naučnici su napravili velike pomake u razvoju interfejsa mozak-mašina, kako bi povezali um sa protetičkim napravama. Međutim do sada su ovi sistemi bili fokusirani na kontrolu samo jednog uda, kažu istraživači.\nNikolelis i njegov tim su zabeležili signale skoro 500 neurona u obe hemisfere mozga majmuna, koristeći se nizom sićušnih elektroda implantiranih u područja korteksa povezanih sa pokretom. Ovo je do sada najveći zabeležen i prijavljen broj neurona, saopštio je naučni tim.\nIstraživači su trenirali majmune da upravljaju parom avatarskih ruku u virtuelnom okruženju, prvo uz pomoć džojstika, kasnije samo umom. Životinje su izvodile virtuelne zadatke koji su zahtevali korišćenje obe ruke.\nTokom vremena majmuni su poboljšali svoju sposobnost da kontrolišu avatarske ruke svojim mozgom, te ostvarili bolje performanse u zadacima koji su zahtevali korišćenje dve ruke. Štaviše, na njihovim mozgovima tokom vremena je uočena značajna reorganizacija, ili plastičnost, u područjima mozga koje su naučnici nadgledali.\nNjihova otkrića govore da mozgovi majmuna pripajaju avatarske ruke u sliku unutrašnjosti svog tela. Takođe se ukazuje da grupe neurona, a ne individualni neuroni, oformljavaju osnovne jedinice za kontrolu normalnog pokreta.\n“Prostim sumiranjem nervne aktivnosti povezane sa pokretima samo leve ili desne ruke nije mogla da se predvidi aktivnost mozga uključena u pokretanje obe ruke zajedno”, naveo je Nikolelis.


Dan online - Regioni: „Prekobrojni” krivi za kašnjenje plata - 2019-04-23\nRegioni NA SJEDNICI SO ROŽAJE NOVOJ KOALICIONOJ VLASTI SUGERISANO DA SMANJI BROJ ZAPOSLENIH U JAVNIM USTANOVAMA I PREDUZEĆIMA\nOdbornici SO Rožaje „Prekobrojni” krivi za kašnjenje plata Konstatovano je da se sve javne ustanove i preduzeća nalaze u teškoj situaciji, da im zarade kasne sedam-osam mjeseci, kao i da im nijesu izmireni porezi i doprinosi za duži period\n<strong>ROŽAJE – Nakon što je, na zahtjev predsjednika Opštine Ejupa Nurkovića, sa dnevnog reda sjednice Skupštine opštine Rožaje izuzet izvještaj o radu njegovog resora, odbornici su juče najviše pažnje posvetili rezultatima rada Komunalnog i preduzeća Vodovod i kanalizacija. Konstatovano je da se sve javne ustanove i preduzeća nalaze u teškoj situaciji, da im zarade kasne sedam-osam mjeseci, kao i da im nijesu izmireni porezi i doprinosi za duži period. Osnovnog krivca za takvo stanje, odbornici su prepoznali u prekobrojnom zapošljavanju. Rečeno je da obaveze Komunalnog preduzeća prelaze 1,5 miliona od čega najviše na poreze i doprinose, dok su dugovanja Vodovoda i kanalizacije viša od pola miliona. Predstavnik Vodovoda Rešad Nurković istakao je da su njihova potraživanja preko 900.000 eura, ali da je veliki dio realno nenaplativ. On je zatražio povećanje cijene vode, jer smatra da je ona najniža na sjeveru. Sa predlogom Nurkovića nije se složio Esad Plunac, odbornik SD, koji je konstatovao da se Rožaje nalazi u teškoj ekonomskoj situaciji te da više od 4.000 ljudi koristi jedan od vidova socijalne pomoći. Odbornik BS-a Cena Kajević kazao je da se teška socio-ekonomska situacija ogleda i kroz čak 500 pristiglih zahtjeva građana koji traže da im se dodijeli neki od vidova socijalnih davanja. Da je situacija u ovoj opštini izuzetno teška kazao je i Rafet Nurković, odbornik BS-a, iznoseći podatak da u realnom sektoru ne radi više od 200 ljudi. Odbornik DPS-a Ruždija Kalač kazao je da odbornici te partije neće podržati izvještaje o radu javnih ustanova i preduzeća sa finansijskim pokazateljima za prošlu godinu, zbog kako je naveo, nedovoljne transparentnosti. Odbornik SDP-a Faruk Agović sugerisao je novoj koalicionoj vlasti koju čine BS, SD i DPS da porade na smanjenju broja uposlenih pozivajući ih da počnu da rješavaju to pitanje koje maksimalno opterećuje rad javnih preduzeća. Rečeno je da su „prekobrojni” u lokalnoj upravi i JU i preduzećima uzrok višemjesečnog kašnjenja isplata zarada i nagomilavanja dugova po osnovu poreza i doprinosa na zarade. Zatraženo je da se iznađe način smanjenja broja zaposlenih te da lokalna uprava najhitnije krene da rješava pitanje uplate poreza i doprinosa kako bi se stvorili održivi subjekti.\nU Narodnoj biblioteci rade dva kurira dostavljača\nOdbornik BS-a Cena Kajević pohvalio je rad preduzeća i javnih ustanova, ali je pozvao odgovorne u Komunalnom preduzeću da porade više na planu gradske čistoće i svega što spada u njihovu djelatnost. On se složio sa činjenicom da veliki broj uposlenih ugrožava opstanak preduzeća.\n– Nema potrebe da u Narodnoj biblioteci imamo čak 18 zaposlenih od čega su čak dva kurira – dostavljača – konstatovao je Kajević.


Dacia Sandero je pobedio Golf u trci za najprodavaniji automobil u Evropi - Otkup vozila\nOtkup vozila » Novosti » Dacia Sandero je pobedio Golf u trci za najprodavaniji automobil u Evropi\nUkoliko se kao parametar uzme količina prodatih modela, može se sa sigurnošću reći da je na tržište Evrope isplivao novi kralj automobila. Dacia Sandero hečbek se tokom meseca jula 2021. godine izjednačio i za veoma malo prestigao Volkswagen Golf po broju prodatih primeraka.\nOvo nije prvi put da je Dacia Sandero uspeo da pobedi VW Golf kada se radi o prodaji. Upravo se to dogodilo 2008. godine nakon što je Dacia Sandero plasirana kao potpuno novi model, ali nije uspela da održi optimalan nivo prodaje tokom narednih godina. Za sada se još uvek može samo pretpostavljati da li će se ovaj trend tokom narednih godina ponoviti.\nKoji su uzroci uvećane prodaje modela Dacia Sandero?\nProdaja novih automobila je opala za 24% u Evropi, posle samo 4 meseca od početka 2021. godine. Ekonomska kriza uzrokovala je smanjenje potrošačke korpe i mogućnosti za kupovinom potpuno novog vozila. Poređenja radi, tokom meseca jula 2020. godine, u Evropi je prodato 1.27 miliona novih automobila, a istog meseca 2019. godine ovaj broj je iznosio 1.32 miliona.\nTekuća ekonomska situacija je omogućila veoma pristupačnom automobilu Dacia Sandero da zablista kao najbolje rešenje u očima kupaca. Usled ekonomskog pritiska prouzrokovanog pandemijom korona virusa, proizvođači automobila se nalaze u situaciju u kakvoj nikada pre nisu bili.\nKao najbolje rešenje u pogledu cene u odnosu na ostatak ponude, pojavila se Dacia Sandero i odvojila tokom jula 2021. godine. Rumunski proizvođač automobila Dacia uspeo je da proda čak 20,446 primeraka svog isplativog supermini Sandero modela u julu.\nNeubedljiva ali ipak značajna pobeda\nPotrebno je istaći da Sandero nije bio usamljen na vrhu liste najprodavanijih automobila za mesec juli. Odmah iza njega na listi se nalazi Golf, proizvođača Volkswagen, sa samo 1,000 primeraka manje.\nPored toga, Valkswagen ima čak 3 modela u prvih 5 najprodavanijih u Evropi, što ovog proizvođača izdvaja kao najboljeg u pogledu odgovora na celokupnu krizu koja je pogodila autoindustriju i ceo svet. Na trećem mestu liste najprodavanijih automobila u Evropi se nalazi Toyota Yaris.\nTreća generacija Sandero modela je zvanično puštena u prodaju tokom 2020. godine. Za razliku od svojh prethodnika, poseduje CMF-B platformu Renault-a i jedan je od najjeftinijih modela sa ovim sistemom.\nIako na prvi pogled deluje kao dobar i povoljan automobil, na prethodnim testovima bezbednosti u organizaciji EuroNCAP (Evropska agencija za istraživanje bezbednosti) Sandero je osvojio samo 2 zvezdice od mogućih 5. Kao odraz negativnih karaketistika i posledica pristupačnosti javio se upravo nizak stepen bezbednosti.\nDeo evropskih trendova iz sveta auto industrije odražava se i na tržište Srbije. Pored kupovine novih vozila, kod nas je veoma popularna i kupoprodaja polovnih automobila, po veoma povoljnim cenama.\nDa li i sami želite da prodate polovni automobil?\nOtkup automobila obavljamo u kakvom god da su stanju, a veliki broj zadovoljnih mušterija može da posvedoči o kvalitetu našeg poslovanja.\nOtkup polovnjaka je oblast u kojoj smo specijalizovani i spremni da sarađujemo bilo kada. Pozovite nas i dobićete najbolju moguću cenu za vaše satro vozilo.\nKontaktirajte nas i uverite se zbog čega nas mnogi smatraju najefikasnijom, najisplativijom i najbržom firmom za otkup polovnih automobila.


Devet državljana BiH koji su kao pripadnici IDIL-a prethodnih godina učestvovali na ratištima u Siriji i Iraku narednih dana će biti isporučeno našoj zemlji.\nSvi oni su uhapšeni nakon poraza IDIL-a na teritoriji Sirije i Iraka, a u BiH će biti deportovani pod sumnjom da su bili dio terorističke organizacije.\nO njihovoj deportaciji obaviještene su policijske i sigurnosne agencije BiH, ali iz SIPA-e nisu željeli detaljnije komentarisati ovu temu.\nInače, za isto krivično djelo pred Sudom BiH u toku je suđenje Ibri Ćufuroviću koji je osumnjičen da je postao pripadnik terorističke grupe i pružao pomoć terorističkoj grupi.\nĆufurović se tereti da je u aprilu 2014. godine napustio BiH te otputovao u Tursku, odakle je ilegalno prešao granicu i došao na teritoriju Sirije, gdje se pridružio strukturama tzv. IDIL-a koji je Vijeće sigurnosti UN-a proglasilo terorističkom organizacijom.


G7: Sankcije na snazi do primene Minska\nLideri sedam najmoćnijih zemalja sveta dogovorili su se da, ukoliko to bude neophodno, pojačaju sankcije Rusiji i izvrše pritisak u cilju postizanja političkog rešenja konflikta u istočnoj Ukrajini.\nNa godišnjem samitu grupe, na koji drugu godinu za redom nije bila pozvana Rusija, lideri su takodje razmatrali teme klimatskih promena, energetike i svetskog zdravlja.\nLideri G7 poručili su da će sankcije Rusiji ostati na snazi ukoliko Moskva ne doprinese punoj primeni sporazuma iz Minska. Američki predsednik Barak Obama je istakao da u G7 postoji snažna saglasnost da se održi pritisak na Rusiju zbog prošlogodišnje aneksije Krima i ruske umešanosti u sukobe u Ukrajini. Obama je istakao da potezi ruskog predsednika nanose štetu ruskom narodu.\n„Gospodin Putin će morati da donese odluku – da li će nastaviti da uništava ekonomiju svoje zemlje i produbljuje rusku izolaciju u pogrešnoj želji da obnovi slavu sovjetske imperije, ili će priznati da veličina Rusije ne zavisi od narušavanja teritorije i suvereniteta drugih zemalja?“\nLideri G7 obećali su ekonomsku podršku Ukrajini ali nisu pominjali vojnu pomoć, koju joj neke članice grupe pružaju na bilateralnoj osnovi. Učesnici samita takodje su razmotrili pretnje militantnih grupa Islamska država i Boko Haram, na sastanku sa liderima Iraka, Tunisa i Nigerije. Oni su pozvali sve zemlje da se bore protiv trafikinga kako bi se zaustavila izbeglička kriza u Mediteranu, kao i da pomognu u stabilizaciji situacije u Libiji.\n„Postoji rizik da će teroristi ISIL-a iskoristiti vakuum u vlasti da uspostave novu bazu iz koje će planirati napade po Evropi. Tu je otvoreni koridor koji kriminalne bande trenutno koriste da pretvore Libiju u novi prolaz za krijumčarenje ljudi u Evropu. Na ovom samitu smo se dogovorili da damo punu podršku naporima UN-a da se formira vlada nacionalnog jedinstva u Libiji“, saopštio je britanski premijer Dejvid Kameron.\nDruge važne teme samita bile su klimatske promene, globalno zdravlje i ekonomski razvoj.\n„Jasno smo rekli, kao Grupa 7, da obavezujuća pravila treba da budu u središtu klimatskog sporazuma. Svet u ovom trenutku nema obavezujuća pravila i zato to mora biti cilj na globalnoj konferenciji u Parizu. Želimo da se postaramo da sve zemlje mogu da se razvijaju na takav način da prosečna temperatura na planeti ne poraste za više od dva Celzijusova stepena. Jasno smo posvećeni tom cilju od dva stepena“, navela je nemačka kancelarka Angela Merkel.\nMerkel je takodje navela da G7 želi da se ove godine načini jasan napredak u pogledu sporazuma o slobodnoj trgovini izmedju Evrope i SAD. Kada je reč o još jednoj važnoj temi – velikom grčkom dugu medjunarodnim kreditorima, ona je upozorila da ističe vreme da se postigne sporazum o ostanku Grčke u evrozoni.\nOna je istakla da će Evropa pokazati solidarnost, ali samo ako Grčka „načini predloge i sprovede reforme.“ Predsendik Obama takodje je ocenio da će Atina morati da donese „teške ali dugoročno dobre odluke“ kako bi reformisala svoju praksu trošenja novca iz budžeta.\nLideri G7 takodje su se obavezali da će saradjivati sa 60 zemalja u unapredjenju zdravstvene zaštite kako bi se izbegle epidemije poput nedavnog izbijanja ebole u Zapadnoj Africi. Oni su obećali da će do 2030. spasiti 500 miliona ljudi od gladi i neuhranjenosti.\nIako površni posmatrači odbacuju dugu listu obećanja G7 kao nerealnu, globalna istraživačka grupa G8 navodi da lideri po pravilu realizuju 75% svojih obećanja, a da su prošle godine ostvarili 82%. S druge strane, medjunarodna humanitarna organizacija Oxfam je danas saopštila da su lideri G7 propustili priliku da izdejstvuju stvarnu promenu za milijardu svetskih stanovnika koji žive u siromaštvu.


Merkelova, Putin i Bajden čestitali Gorbačovu 90-ti rođendan: "Možete s ponosom da posmatrate vaše životno delo" - Povezane vesti - Naslovi.net\nNemačka kancelarka Angela Merkel čestitala je danas 90. rođendan nekadašnjem predsedniku Rusije Mihailu Gorbačovu ističući njegov doprinos u upotpunjavanju ujedinjenju Nemačke. - Vaš rođendan koristim kao povod da vam još jednom zahvaim na… »\nNemačka kancelarka Angela Merkel čestitala je 90. rodjendan nekadašnjem predsedniku Rusije Mihailu Gorbačovu. Ona je istakla i njegov doprinos u upotpunjavanju ujedinjenju Nemačke „Vaš rodjendan koristim kao povod da vam još jednom zahvaim na… »\nKancelarka Merkel čestitala 90. rođendan Gorbačovu, čestitke i od Putina i Bajdena\nBERLIN, MOSKVA - Nemačka kancelarka Angela Merkel čestitala je danas 90. rođendan nekadašnjem predsedniku Rusije Mihailu Gorbačovu ističući njegov doprinos u upotpunjavanju ujedinjenju Nemačke. „Vaš rođendan koristim kao povod da vam još… »\nMerkel čestitala Gorbačovu 90. Rođendan: Hvala na zalaganju za miran kraj Hladnog rata i ujedinjenje Nemačke!\nNemačka kancelarka Angela Merkel čestitala je danas 90. rođendan nekadašnjem predsedniku Rusije Mihailu Gorbačovu ističući njegov doprinos u upotpunjavanju ujedinjenju Nemačke. "Vaš rođendan koristim kao povod da vam još jednom zahvaim na… »\nBERLIN: Nemačka kancelarka Angela Merkel čestitala je 90. rođendan nekadašnjem predsedniku Rusije Mihailu Gorbačovu ističući njegov doprinos u upotpunjavanju ujedinjenju Nemačke. Vaš rođendan koristim kao povod da vam još jednom zahvaim na… »\nDanas pre 52 minutajoš 2 povezane


Poziv za učešće na konferenciji “Kako pametno investirati”\nRazvojna agencija Srbije vas poziva da učestvujete na video- konferenciji “Biznis i ljudi - Kako pametno investirati”, koja će se održati 25. i 26.juna putem ZOOM aplikacije sa početkom u 9:30 časova.\nPreuzmite publikaciju “Biznis i ljudi - Kako pametno investirati”\nPrvog dana će biće reči o investicijama i dostupnim državnim podsticajima, primerima pametnih investicija i oblastima u koje je najbolje investirati , mogućnostima koje su dostupne privredi , kao i kako meriti isplativost investicije.\nDrugog dana će, kroz dva panela, biti reči o ljudskim resursima, kakvi su trendovi novog doba, u šta više investirati- u biznis ili u ljude i kroz primere uspešnih kompanija pokazati kako su se snašle u novonastaloj situaciji izazvanoj pandemijom virusa COVID-19.\nKao jedan od institucionalnih partnera, Razvojna agencija Srbije učestvovaće u panelu “Dostupni izvori finansiranja investicija i podsticaji”.\nKonferencija je deo projekta Konferencija “Poslovni skok” koja obuhvata informativne radionice kreirane s ciljem da se podstakne poboljšanje poslovne klime u našoj zemlji i privrednicima obezbedi platforma za razmenu informacija i primenu novih znanja, neophodnih za unapređenje svakodnevnog poslovanja. Institucionalni partneri konferencije su Razvojna agencija Srbije (RAS), Privredna komora Srbije, Evropska mreža preduzetništva (EEN), FOTINA i SKOK plus.\nViše informacija o konferenciji i načinu prijave možete pronaći na linku http://www.konferencija.biz/\nPreuzmite agendu OVDE.


AVALA PHARM NA 51. SIMPOZIJUMU FARMACEUTA SRBIJE\nAVALA PHARM predstavio novu generaciju lekovitih suplemenata utemeljenu snagom iz prirode !\nKopaonik 51.simpozijum farmaceuta u organizaciji Farmaceutskog društva Srbije, održan je od 22. do 25. maja u kongresnoj sali Konaka.\nAVALA PHARM kao novi brend lider u zdravlju, okupio je veliki broj interesenata povodom nove linije svojih lekovitih suplemenata Cellyzator, Cistik, Ne-bol, Diabetcontrol, Digestobiotic, Jetrogen, Uroplant, Tenziherb, Anti Kilogram, Vulkan , Imunitex Q10, Bronhosmir i povodom prirodnih kozmetičkih melema Ne bol, Hemorogel, Intimil-1000, Smirella i 2hair-700, potrebnih za bolje očuvanje i unapredjenje zdravlja kod svih gradjana.\nIstraživanja dokazuju da ljudi sve manje veruju u hemijske lekove zbog njihovog negativnog delovanja, a da svakim danom sve više raste poverenje ka prirodnim suplementima koji su formirani iz biljnog sadržaja. Velika pažnja dešavala se za promo pultevima AVALA PHARM-a koji su bili po celom Kopaoniku.\nNajveće interesovanje pokazali su stručni profesori sa Farmaceutskog fakulteta, Univerziteta u Beogradu kao i predavači sa instituta Kliničkog centra Srbije. Promoteri AVALA PHARM tokom celog dana savetovali su saradnike ali i veliku grupu farmaceuta koji su šetajući po Kopaoniku uživali u prezentacijama mladih stručnih saradnika iz AVALA PHARM-a .


PANAOTOVIĆ: PROTESTI NEĆE UZDRMATI VLAST – ВОЈВОЂАНСКE\nPANAOTOVIĆ: PROTESTI NEĆE UZDRMATI VLAST\nLala 12/02/2019\tBojan Panaotović\nProtesti koji se održavaju subotom u nekoliko gradova Srbije nemaju snagu, energiju i masovnost kako bi eventualno uzdrmali aktuelnu vlast u Srbiji, ocenio je danas sociolog Bojan Panaotović.\nČinjenica da opozicioni lideri nisu rado viđeni za govornicom ukazuje na to da organizatori procenjuju da je popularnost opozicionih prvaka više nego skromna. Rušenje vlasti na ulici tekovina je nekih davno prošlih vremena, naglasio je Panaotović, dok savremena Evropa prepoznaje izbore kao najmeritorniji politički čin.\nNema tih “medijskih nesloboda” ili nepovoljnih izbornih uslova koje mogu sprečiti bilo koji režim na svetu da padne kada su društveno-politički uslovi za to zreli. U Srbiji, po svim relevantnim istraživanjima stranih agencija, koalicija oko vladajućeg SNS-a ima oko 55% podrške birača i tu je ključni problem opozicije a ne izborni uslovi.\nPostavlja se još nekoliko, ključnih pitanja – šta je lidere opozicije, dok su u prvoj deceniji novog veka bili nosioci vlasti, sprečavalo da vrate Kosovo i Metohiju pod potpunu ingerenciju Republike Srbije uključiv i povratak srpske vojske na Kosovo i šta su učinili kada je Kosovo proglasilo nezavisnost i kada je izvršen stravičan pogrom Srba na Kosovu i Metohiji? Šta su učinili da se spreči razgradnja državne zajednice Srbije i Crne Gore? Šta su učinili da spreče odliv mozgova iz Srbije? Kakvi su ekonomski i socijalni efekti privatizacije i šta su o istoj rekla meritorna tela EU? Da li su za vreme njihove vlasti dokinuta stranačka zapošljavanja i gomilanje stranačkih kadrova u javnom sektoru…\nOdgovor na ta pitanja krije tajnu odgovora na pitanje rejtinga i potencijala aktuelne opozicije u Srbiji kao i protesta koji teku.\nPrevious Previous post: СРПСКИ РАДИКАЛИ ПРОСЛАВИЛИ КРСНУ СЛАВУ\nNext Next post: REAKCIJE RATARA NA NAJAVLJENE SUBVENCIJE ZA GORIVO


Obradović: Vučić izgubio na sudu kao što bi izgubio u svakoj poštenoj utakmici\nVesti Autor:Beta14. jan. 202118:5916 komentara\nLider Pokreta Dveri Boško Obradović izjavio je da predsednik Srbije Aleksandar Vučić ne sme da ponovi izgovorene uvrede i ocenio da to znači da doneta provostepena presuda deluje pozitivno.\nObradović je za Radio-televiziju Vojvodine rekao da advokatski tim predsednika, u kome su bila četiri advokata, nije predložio Vučića za svedoka i time je izbegnuto sučeljavanje i dokazivanje „toga što tvrde“ – da su pripadnici pokreta Dveri lopovi ili fašisti.\n14. jan. 2021 167\nDok se čeka reakcija Vučića na presudu, Mališić misli – sudija će platiti cenu\n13. jan. 2021 90\nPokret Dveri saopštio je u utorak da je Prvi osnovni sud u Beogradu prvostepenom presudom predsednika Srbije i Srpske napredne stranke Aleksandra Vučića obavezao da 200.000 dinara plati predsedniku Pokreta Dveri Bošku Obradoviću zbog povrede ugleda i časti, jer ga je nazvao „lopovom“ i „fašistom“.\n„Pravda je danas možda važnija od hleba građanima Srbije. Posebno onima koji beže iz ove zemlje, ne toliko zbog lošeg životnog standarda, naravno i zbog toga, ali istovremeno i zbog nepravde, negativne selekcije i urušavanja svih vrednosti u našem društvu i državi“, rekao je Obradović.\nOn je dodao da je Vučić „koji komentariše sve 24 sata dnevno“, ćutao 48 sati o toj presudi, kao i svi mediji koji su priklonjeni vlasti.\n„Bilo im je potrebno da pronađu odgovor na tu jednu iznenađujuću situaciju da se jedan sudija usudio da sudi predsedniku Srbije“, rekao je lider Dveri.\nNosioci dijaloga treba da budu opozicione opcije koje su bojkotovale izbore\nGovoreći o najavljenom dijalogu vlasti i opozicije o izbornim uslovima, Obradović je rekao da smatra da nosioci tog dijaloga treba da budu opozicione opcije, koje na prethodnim parlamentarnim izborima nisu učestvovale, ali da „nema ništa protiv“ da učestvuju i druge „kolege iz opozicije“, koje su na izborima učestvovale.\nObradović je rekao da politički cilj ne može biti bojkotovati izbore narednih 20 godina, kao ni čekati Evropsku uniju 20 godina da pomogne da u Srbiji dođe do poštenih i slobodnih izbora.\n„Za našu slobodu, demokratiju, pravdu u Srbiji moramo da se izborimo sami. Ako za to nismo spremni, onda da se spremamo da Aleksandar Vučić vlada 30 godina kao Milo Đukanović“, naveo je.\nObradović je rekao da je uputio javno izvinjenje profesoru Milu Lomparu i bivšem košarkašu Dejanu Bodirogi, zato što ih je „na neželjeni način ubacio u tu vrstu tabloidnih prozivki i napada“.\n„Ja sam pomenuo njihova imena u jednom sasvim drugom kontekstu, naravno ih nisam kandidovao za predsedničke kandidate, jer sa ljudima nisam ni razgovarao“, kazao je Obradović.\nAleksandar VučićBoško ObradovićdijalogOpozicijapresudavlast


Registracija kompanije u EU Arhiva - DATA d.o.o.\nRegistracija kompanije u EU\nTurističke agencije u Sloveniji – proces otvaranja\nTurističke agencije veoma su omiljena djelatnost preduzetnika u Sloveniji. Možda se pitate zašto otvoriti turističko agencijo za vreme epidemije? Odgovor na to je, da većina ljudi već sad za vreme epidemije planira, gdje, kako i sa kim hoću da putuju, kad se situacija jednom smiri. Zato vam je otvaranje turističke agencije u Sloveniji i u ovo vreme dobra poslovna...\n04/11/2020By Polona GačnikBiznis, EU, Osnivanje poduzećabiznis u EU, otvaranje firme, Registracija kompanije u EU, turistička agencija u SlovenijiRead more...\nPopularna destinacija za biznis i turizam - Slovenija u magazinu Forbes! Magazin Forbes uključio je Sloveniju kao jednu od popularnih turističkih odredišta nakon pandemije COVID-19. Slovenija je postala jedna od 7 zemalja koje će verovatno postati regionalne turističke destinacije. Priroda, kultura, istorija, zajedno sa uspehom koji je Slovenija imala u brzom prevazilaženju epidemije igrali su značajnu ulogu u proglašenju...\n02/06/2020By Tjaša DobnikBiznis, EU, Osnivanje poduzeća, SlovenijaOtvaranje firme u Sloveniji i EU, registracija firme u Sloveniji, Registracija kompanije u EURead more...\nTržište nekretnina u Sloveniji za vreme koronavirusa\nTržište nekretnina u Sloveniji: šta se događa za vreme epidemije koronavirusa? Izbijanje je pogodilo mnoge oblasti poslovanja u Evropi, a turizam i ugostiteljstvo bili su jedan od najugroženijih. Kako je tržište nekretnina takođe jako povezano sa tim poljima, istražili smo kako je trenutna situacija uticala na kupovinu i zakup nekretnina u Sloveniji. Vlasnik ste preduzeća u Sloveniji? Potrebna vam je...\n07/04/2020By Tjaša DobnikBiznis, EU, Osnivanje poduzeća, Slovenijaotvaranje firme u Sloveniji, Registracija kompanije u EU, Tržište nekretnina u SlovenijiRead more...\nMontaža u EU sa firmom u Sloveniji – koji su uslovi?\nMontaža u EU sa firmom registrovanom u Sloveniji je često pitanje koje u Dati svakodnevno dobijamo od strane preduzeća, koja se bave proizvodnjom i montažom ALU i PVC stolarije. Njihovo glavno pitanje je na koji način mogu legalno vršiti montažu proizvoda sa svojim radnicima. To su preduzeća koja imaju kvalifikovan i stručan kadar a uz to i kvalitetan proizvod. Da...\n24/01/2020By Tjaša DobnikBiznis, EU, Osnivanje poduzeća, SlovenijaMontaža u EU sa firmom u Sloveniji, otvaranje firme u Sloveniji, Registracija kompanije u EURead more...


Američki ministar odbrane: Putin sada ima čitav niz opcija u Ukrajini - Svet - Čivijaš Radio Šabac\nAmerički ministar odbrane: Putin sada ima čitav niz opcija u Ukrajini – Svet\nAmerički ministar odbrane Lojd Ostin (Lloyd Austin) rekao je danas da je gomilanje ruskih trupa na granici sa Ukrajinom dostiglo tačku u kojoj predsednik Vladimir Putin sada ima čitav niz vojnih opcija, uključujući akcije koje ne obuhvataju invaziju u punom obimu.\n„Iako ne verujemo da je predsednik Putin doneo konačnu odluku da upotrebi ove snage protiv Ukrajine, on očigledno sada ima sposobnost“, rekao je Ostin na konferenciji za novinare u Pentagonu.\nOn je rekao da bi Putin mogao da iskoristi bilo koji deo svojih snaga od oko 100.000 vojnika da zauzme ukrajinske gradove i „značajne teritorije“, ili da pokrene „prinudne ili provokativne političke poteze“ poput priznavanja otcepljenih teritorija unutar Ukrajine.\nOn je pozvao Putina da deeskalira tenzije.\nNačelnik združenog Generalštaba američke vojske, general Mark Mili je rekao da ruske snage u blizini Ukrajine uključuju ne samo kopnene, pomorske i vazdušne snage, već i sposobnosti za sajber i elektronsko ratovanje, kao i snage za specijalne operacije.\nOn je pozvao Putina da izabere diplomatski put umesto sukoba.\n„Ako Rusija odluči da napadne Ukrajinu, to neće biti besplatno, u smislu žrtava i drugih značajnih efekata“, rekao je Mili.\nPutin je danas francuskom predsedniku Emanuelu Makronu rekao da Zapad nije razmotrio ključne uslove Rusije za zaustavljanje daljeg širenja NATO-a, odustajanje od razmeštanja naoružanja Alijanse u blizini ruskih granica i povlačenje svojih snaga iz istočne Evrope.\nOnje u telefonskom razgovoru sa Makronom istakao da će ruska strana pažljivo analizirati pisane odgovore na nacrte sporazuma o bezbednosnim garancijama od NATO-a i SAD, nakon čega će odrediti naredne korake.\nPutin nije izneo javno nikakve primedbe o odgovoru Zapada, ali je ministar spoljnih poslova Sergej Lavrov rekao da su male šanse za postizanje sporazuma.\nLavrov je rekao da Rusija želi diplomatiju, a ne rat.


Izložba "Moda šešira" uskoro u Narodnom muzeju\nIzložba „Moda šešira“ uskoro u Narodnom muzeju\nObjavljeno 09.11.2016. u 13h\nU Malom salonu Narodnog muzeja Zrenjanin u utorak, 15. novembra u 19 časova biće otvorena izložba „Moda šešira“ autorke Aleksandre Jovanović, višeg kustosa Narodnog muzeja Šabac.\nIzložba je rezultat trogodišnjeg istraživanja modiskog i šeširdžijskog zanata između dva rata, a za ovo gostovanje biće obogaćena predmetima iz zbirki Narodnog muzeja Zrenjanin sa osvrtom na nekadašnju Fabriku šešira „Begej“.\nKako je izložba interaktivna, posetioci će imati priliku da probaju pojedine modele šešira. Na veoma pitak ali i stručan način, izložba se obraća raznovrsnoj publici sa ciljem da podstakne radoznalost i obrazovanost.\nRealizaciju izložbe u Narodnom muzeju Zrenjanin potpomogla je kompanija Gomex, čiji je prepoznatljiv moto – Šešir nakrivi, lakše se živi.\nTagovi:izlozba, Vesti Zrenjanin


Medvedev: Rusija i Turska imaju mogućnost za jačanje saradnje - Sputnjik Srbija\n13:34 06.12.2016 (osveženo 16:15 06.12.2016) Preuzmite kraći link\nRusija i Turska imaju sve mogućnosti za jačanje saradnje u ekonomskoj i humanitarnoj sferi i za realizaciju velikih zajedničkih projekata, rekao je premijer Rusije Dmitrij Medvedev na sastanku sa svojim turskim kolegom Binalijem Jildirimom.\n„Imamo priliku za jačanje i realizaciju velikih zajedničkih projekata. Njih je mnogo i zadatak ovog sastanka je da se pruži dodatni podsticaj ekonomskoj, investicionoj i humanitarnoj saradnji“, rekao je Medvedev.\nOn je istakao da mu je drago zbog ličnog poznanstva sa predsednikom Vlade Turske.\n„Ovo je prvi susret gospodina premijera Turske Jildirima i mene i uopšte prvi sastanak predsednika vlada u poslednjih nekoliko godina, s obzirom na težak period u odnosima“, rekao je ruski premijer.\nMedvedev je dodao da očekuje da tokom razgovora dve strane razmotre sva glavna trgovinska, ekonomska i humanitarna pitanja koja su na dnevnom redu.\n„Imamo veoma veliki obim trgovinskih veza sa Turskom, ali iz različitih objektivnih i subjektivnih razloga, te trgovinske veze su sada smanjene“, rekao je ruski premijer.\nDijalog između Moskve i Ankare o situaciji u Siriji je obnovljen, rekao je Medvedev.\n„Ukupna normalizacija situacije u Siriji je prioritet za Rusiju i Tursku. To će biti korisno za čitav region“, rekao je ruski premijer nakon razgovora sa turskim kolegom.\nodnosi, Dmitrij Medvedev, Turska


Dejan Tadić: POZIV DIJASPORI NA OKUPLJANJE - Pomognimo našoj Srbiji da izgradi bolji sistem - Jutarnji GLASnik\nPozivam dijasporu kojoj i sam pripadam na udruživanje i zajedničko delovanje..\nSrbija je s postojećim sistemom probila i postojeće dno i trenutno traži novo.\nSrbiji je potrebna pomoć u svakom smislu te reči, a najviše u našem zajedničkom glasu.\nDijaspora putem doznaka i drugih načina finansira Srbiju na godišnjem nivou od preko 3 milijarde evra... Nije teško izračunati koliko je to unazad bar dvadeset godina. Samim tim dijaspora ima puno pravo, da kaže kako želi da ta Srbija izgleda, pogotovo onda kada ona sve više propada.\nDosadašnja praksa je pokazala da dijaspora nije od postojećeg sistema dobila ni valjano pravo glasa na izborima, a izlišno je govoriti o bezbednosti lica i imovine kao i o mogućnosti investiranja i povraćaja sredstava i o izloženosti prilikom investiranja raznoj vrsti reketa od strane političkih i birokratskih moćnika i slično…\nPraksa je takođe pokazala, da od silnih para koje dijaspora šalje Srbiji i njenim građanima, ništa nije bolje, već naprotiv. Zemlja se raspordaje strancima po ekstra povoljnim uslovima, radnici se pretvaraju u robove, a država svake godine postaje još zaduženija, samim tim sve više izvrgnuta jačem opterećenju.\nS druge strane, političari i njihove stranke, svi do jednog, vlast i opozicija očigledno je, sve bolje i bolje žive, luksuziraju se do mere da je Srbija gotovo postala njihovo privatno vlasništvo.\nDakle, u okviru postojećeg sistema u Srbiji je nemoguće zaustaviti dalje propadanje, a samim tim nemoguće je izvršiti bilo kakve promene na bolje.\nPotrebno je zaustavili ili bar smanjiti odliv mladih pružanjem alterantive za ostanak, opstanak i izgradnju Srbije, istovremeno stvarajući uslove, kako bi se i mi slobodno u otadžbinu mogli vratiti, živeti u njoj i u istu investirati.\nOva stranica je posvećena svim državljanima Srbije koji žele da Srbija bude moderna zemlja, s kojom će se svi ponositi u zemlji i u rasejanju..\nPreuzeću odgovornost našeg organizovanja, odnosno okupljanja, ili bolje rečeno, onih koji žele da se organizujemo i okupimo.\nVoleo bi da to svi želimo…\nUčiniću to na moderan način i pre svega način koji nikoga ništa ne košta, sem vremena i ljubavi prema svojoj otadžbini.\nPutem (Online – Mitinga preko jedne od platformi poput Anymeeting-a…) ćemo organizovati okupljanje i razgovor svih Srba u rasejanju, bez da se izlažemo troškovima puta sa jednog kontinenta na drugi.\nPrijava za skup će biti objavljena na OVOJ STRANICI… Naravno, moći će se prijaviti samo sunarodnici koji žive van Srbije…\nDakle, dijaspora nije u Srbiji prisutna fizički, ali je i te kako prisutna srcem i finansijski.\nMeđutim, takođe znam, iz razgovora s našim sunarodnicima u dijaspori, koliko je postojeći sistem u Srbiji do sada činio na razgradnji dijaspore i kakva je struktura dosadašnjih predstavnika dijaspore, što govori da i mi, kao dijaspora, moramo proći kroz promenu dosadašnjeg sistema.\nO tome i svim drugim stvarima koje nas interesuju, razgovaraćemo već na našem prvom okupljanju. Najbitnije je videti na koji mi to još način možemo pomoći Srbiji, odnosno njenom boljem uređenju.\nSvi znamo kako treba da izgleda izgrađeni sistem, jer većina nas živi u istom i zato pozivam na veliko zajedničko udruživanje s jednim jedinim ciljem: POMOZIMO NAŠOJ SRBIJI DA IZGRADI BOLJI SISTEM.\nTagged dejan tadić, poziv dijaspori\nPosted on 10/03/2018 Author Redakcija Jutarnji GLASnik\nPosted on 10/10/2017 Author Redakcija Jutarnji GLASnik\nVisoko obrazovanje Srbije je ubijeno politikom, kvazinaukom, diletantizmom i ćutanjem * „Kada su nacisti došli po komuniste, ja sam ćutao, jer nisam bio komunista“, kaže Niemoller. Rektori i prorektori državnih univerziteta Srbije su ćutali kada je tadašnji mandatar za sastav nove Vlade Srbije, Aleksandar Vučić, jeftinim političkim dogovorom, dao u šake sudbinu nauke i visokog […]


Dugo tražena "hemija" - Sport - Dnevni list Danas\nPočetna » Sport » Dugo tražena „hemija“\nRukometaši se posle šest godina plasirali na Svetsko prvenstvo\nDugo tražena „hemija“\nRukometaši Srbije su kroz baraž mečeve sa Portugalom obezbedili učešće na šampionatu sveta koje će se od 9. do 27. januara 2019. održati u Nemačkoj (Berlin) i Danskoj (Kopenhagen i Herning).\n0Piše: S. D. 16. juna 2018. 00.10\nPosle plus sedam napravljenih u Nišu (28:21), za plasman je bio dovoljan i remi u revanšu (25:25), a Srbija će se naći na Mundijalu posle šet godina, pošto je propustila dve uzastopne svetske rukometne smotre.\nTim je u odlučujućim mečevima predvodio Ljubomir Obradović, selektor ženske selekcije, koji se obavezao da preuzme i muški tim posle otkaza Jovici Cvetkoviću.\n„Svakome od nas je dužnost da pomogne državi u teškom trenutku. Nijednog trenutka nisam razmišljao da li ću ili neću, to mi je obaveza. Zato mi je drago što su ovi momci verovali i što smo ostvarili cilj“, poručio je Obradović posle duela u Portugalu.\nOn je naveo da je od starta verovao u tim, pred kojim je svetla budućnost.\n„Bio bih optimista i da će Srbija biti slobodna u 1. kolu B grupe u Nanđingu u sredu, 27. juna. U 2. kolu, u četvrtak, 28. juna, Srbija će igrati protiv Turske od 9.00 časova po našem vremenu, a u poslednjem, 3. kolu, u petak, 29. juna, protiv SAD od 9.00 časova po našem vremenu. Sve utakmice iz Nanđinga direktno će prenositi TV Sport Klub.\na je protiv nas igrala bilo koja druga ekipa. Moramo da verujemo u ovaj sastav, imamo budućnost… Imali smo početničke greške, verovatno zbog važnosti meča, ali smo uspešno završili posao“, poručio je selektor i dodao da je zarad boljih vremena u planu i formiranje B reprezentacije.\nI igrači su pohvalili „hemiju“ u timu, ali i apostrofirali odličnu igru koja im je donela uspeh.\n„Odigrali smo dve vrhunske utakmice, kakve davno reprezentacija nije odigrala. Prezadovoljni smo selektorom, nikad bolje nije bilo… Sve je na visokom nivou i zasluženo idemo na SP“, rekao je strelac šest golova u Varzimu Bogdan Radivojević.\nNovi kapiten Nemanja Ilić naveo je da je ponosan na ekipu i stručni štab.\n„Voleo bih da stalno budemo na ovom nivou, onda možemo svakog da pobedimo. Presrećan sam što sam kapiten takvim momcima“, istakao je Ilić.\nNa Svetskom prvenstvu učestvovaće domaćini Danska i Nemačka, prvak sveta iz 2017. Francuska, prvak Evrope iz 2018. Španija, zatim Austrija, Hrvatska, Mađarska, Island, Makedonija, Norveška, Rusija, Švedska, Srbija, Angola, Egipat, Tunis, Saudijska Arabija, Bahrein, Katar, Južna Koreja i Japan. U toku su Panameričke kvalifikacije i one se završavaju 24. juna, kada će biti poznata i poslednja tri učesnika Mundijala u rukometu.\nrukometasi, svetsko prvenstvo


Niže osnovice doprinosa za penzije\n11/05/2015\tLokalna Zajednica Ostavi komentar 258 Pregleda Izvor: mojabackatopola.rs\nRepublički fond za penzijsko i invalidsko osiguranje podseća građane koji sami plaćaju doprinos za penzije da od uplate za maj 2015. važe nove osnovice osiguranja koje su u odnosu na prethodni period niže za 10,66 posto.\nGrađani mogu da se opredele za jednu od 13 osnovica osiguranja, nezavisno od stručne spreme koju imaju. Po Zakonu o doprinosima za obavezno socijalno osiguranje najniža osnovica iznosi 35 posto prosečne republičke zarade iz prethodnog tromesečja, što je 20 hiljada 109 dinara, a najviša pet prosečnih plata, odnosno 287 hiljada 265 dinara.\nDoprinos za penzijsko i invalidsko osiguranje je 26 posto, što znači da će se mesečni izdatak kretati u rasponu od pet hiljada 228 do 74 hiljade 688 dinara. Ovi iznosi primenjivaće se za uplate doprinosa za maj, jun i jul.


ŠAROVIĆ O IZMJENAMA ZAKONA „Nećemo dozvoliti prekrajanje izborne volje građana“ - Srpskainfo\nPrekrajanje zakona nakon izbora, koje je najavio SNSD, da bi razvlastio gradonačelnike izabrane od naroda i vlast dao ljudima kojima Bijeljinci i Banjalučani više ne vjeruju, udar je na demokratiju i njene osnovne principe – naglasio je Šarović.\nOn je reako da Petrović i Stanivuković nisu u izbornoj kampanji nezakonito raspolagali javnim resursima niti činili bilo kakve druge predizborne manipulacije i da je njihova pobjeda je ubjedljiva, uvjerljiva i najčistiji je izraz slobodno iskazane volje građana.\n“OVO JE UNIŠTAVANJE DEMOKRATIJE” Stanivuković bijesan zbog najave o izmjeni Zakona o lokalnoj upravi i samoupravi\n“POZIVAM DODIKA DA SE URAZUMI” Borenović poručio da vlast pokušava da ograniči legitimno izabrane gradonačelnike\n– Pokušaj da se ovo izmijeni nije udar na njih dvojicu, nego na građane koji su ih izabrali sebi za gradonačelnike i na osnovna demokratska prava stanovnika Republike Srpske. Stanovnici ova dva grada neće prihvatiti da njihovo biračko pravo i demokratija budu izigrani promjenama zakona poslije izbora i onaj koji to pokuša moraće se suočiti sa posljedicama postizbornog prekrajanja izborne volje građana – ponovio je predsjednik Srpske demokratske stranke.\nPodsjećamo, izvori bliski vlasti tvrde da vlast u Republici Srpskoj radi na izmjenama Zakona o lokalnoj samoupravi sa kojima će ulogu novim načelnicima i gradonačelnicima koji nisu dio vlasti svesti na minimum.\nPolitika lokalni izbori 2020Mirko ŠarovićSDSVlastzakon


► Le Drian: Tramp kao usamljeni jahač\nLe Drian je rekao da će ovogodišnje zasedanje Generalne skupštine UN u Njujorku biti test da li ljudi poput Trampa "žele da rade zajedno ili igraju usamljenog jahača, da li tragaju za rešenjima ili se drže parola".\nPo njegovim rečima, uprkos Trampovom geslu "Najpre Amerika", Francuska i dalje želi da američki predsednik 11. novembra prisustvuje obeležavanju 100 godina od završetka Prvog svetskog rata. To bi, aludirao je Le Drian, možda podsetilo Trampa na važnost međunarodne saradnje.\nTramp bi danas trebalo da se sastane s francuskim kolegom Emanuelom Makronom koji je stiže u Njujork kako bi učestvovao u Generalnoj debati na početku godišnjeg zasedanja Generalne skupštine UN.\nFrancuski ministar upozorava na rizik od trajnog rata na Bliskom istoku bez sporazuma u Siriji\nLe Drian je upozorio da postoji opasnost od nekog oblika trajnog rata na Bliskom istoku, ukoliko se ne postigne mirovni sporazum u Siriji.\n"Predsednik Sirije Bašar el Asad i oni koji ga podržavaju odgovorni su za pronalazak političkog rešenja jer će u protivnom u toj zoni biti neki oblik neprekidnog sukoba", rekao je Le Drian novinarima u Njujorku gde počinje godišnje zasedanje Generalne skupštine UN.\n"Možemo skoro da kažemo da je Bašar el Asad dobio rat, to možemo videti, ali ne možemo reći da je osvojio mir, daleko od toga. Kad se dobije rat bez mira, to znači da nije ni rat dobijen čak i ako postoji napredak na terenu", rekao je francuski ministar.\n"U Siriji se nalaze pet vojski i nedavni incidenti pokazuju da je opasnost od regionalnog rata zaista realna", dodao je Le Drian.\nRusko-turski dogovor o formiranju demilitarizovane zone u provinciji Idlib, poslednjem uporištu pobunjenika u Siriji, predstavlja "priliku" da se izbegne "ogromna" humanitarna katastrofa, ali je to još nesigurno dok se ne formira ta zona, ocenio je francuski ministar inostranih poslova.\n"Taj dogovor otvara prostor za diplomatiju ali se njime ne okončava rat ni u Idlibu ni u Siriji. Iran i Asad nisu deo tog dogovora i nemamo garancije da će oni igrati tu (rusko-tursku) igru", ocenio je Le Drian.\nMinistar spoljnih poslova Srbije Ivica Dačić izjavio je danas u Beogradu da nije realno da se samo SAD uključe u dijalog Beograda i Prištine, ali i da on ne može da podrazumeva da Srbija...


Jovana Pašajlić: Predugo te nema - Ozonpress :: internet portal\nTag: Pašajlić, pesma, Predugo\n„Predugo te nema“ debitanski je singl mlade i talentovane Čačanke. Reč je o prekrasnoj ljubavnoj pop baladi za koju je muziku i tekst napisao Nikola Tasić, ujedno aranžer i producent singla.\nO pesmi, saradnji s Nikolom i budućim planovima Jovana nam je rekla:\n– Oduvek sam pevala samo za svoju dušu i retko delila snimke na društvenim mrežama. Od kako sam počela saradnju sa Nikolom Tasićem i snimila prvo dva dueta, a potom i svoju prvu pesmu, stvorile su se mogućnosti da se predstavim u pravom smislu i najbolji način. Od prvog trenutka kada sam dobila demo snimak, znala sam da je upravo ta pesma prava za mene, napisana, komponovana i kompletno urađena za moj vokal. Snimila sam svoje vokale i poslala na dalju produkciju bez sumnje da će se I ostalima svideti. Ipak, pre objave pesme ‘’Predugo te nema’’ nisam puno očekivala, pa sam bila izuzetno iznenađena što je dosta ljudi čulo za mene. Uverila sam se i da su mnogi zavoleli baš tu pesmu i da je pevaju, a stigla je i podrška iz raznih delova Srbije i zemalja ne samo iz regiona. Zadovoljna sam pre svega komentarima, brojem pregleda koje je pesma već postigla, a i činjenicom da je i dalje slušana. Drago mi je da je Only Records odabrao mene za saradnju, što su od prvog trenutka uradili sve po dogovoru i u dogovorenom roku. Verujem da ću još napredovati u muzici, da se neću zaustaviti u snimanju, jer želim da što više ljudi čuje za mene i da im dočaram svoje glasovne sposobnosti. Izuzetno sam zadovoljna saradnjom sa Nikolom i želim da tako nastavimo i budemo što uspešniji. Da se broj pregleda znatno uveća, jer me muzika ispunjava, a ovo je divan način da to iskažem.\nSingl “Predugo te nema” dostupan je za preuzimanje na svim digitalnim platformama Amazon, iTunes… kao i u Only WebShopu http://only.com.hr/shop/.\nIzvor: OnlyEnetertainment http://only.com.hr/jovana-pasajlic-predugo-te-nema/\nslovenac 18/06/2018 u 13:13 Odgovorite


PODRŠKA PROTESTU I ZAHTEVIMA PROTIV ZAGAĐENJA VAZDUHA | ASNS\nAsocijacija slobodnih i nezavisnih sindikata pruža punu podršku zahtevima neformalne grupe građana “Eko straža” koja je 10. januara organizovala protest u Beogradu zbog zagađenja vazduha.\nUčesnici protesta su predali Vladi Srbije zahteve za usvajanje mera protiv zagađenja vazduha i adekvatnog informisanja javnosti.\nOsnovni zahtev upućen Vladi je poštovanje Ustava Srbije, koji, kako je navedeno, članom 74. garantuje građanima pravo na zdravu životnu sredinu i na blagovremeno i potpuno informisanje o njenom stanju.\nEko straža zatražila je da se obezbedi sistematsko, kontinuirano i transparentno praćenje svih relevantnih parametara zagađenja vazduha na celoj teritoriji Srbije, da se javnost pravovremeno i tačno informiše o zagađenosti vazduha i posledicama izloženosti, i to putem sredstava javnog informisanja i “zvaničnih kanala vlasti”.\nPrema aplikaciji za merenje kvaliteta vazduha “AirVisual”, glavni grad Srbije našao se više puta do sada među 10 najzagađenijih gradova sveta, a prekomerno zagađenje beležile su i merne stanice Agencije za zaštitu životne sredine Srbije.


PočetnaVestiHardverVideo karteNvidia GeForce GT 1030 GPU neprimetno dobio G-SYNC podršku\n08.02.2018 13:54 | 0 Hardver\nNvidia GeForce GT 1030 je kompanijin najjeftiniji i najmanji GPU, baziran na Pascal arhitekturi, a namenjen je korisnicima koji zahtevaju diskreti GPU kao zamenu za integrisanu grafičku kartu, po ceni od oko 50 dolara.\nOsim manje šejdera, grafička karta ima i manje softverskih funkcija, kao i primetan nedostatak Nvidia G-SYNC tehnologije, što je kompanijina verzija adaptivne V-sync tehnologije. Međutim, izgleda da ovo i nije baš u potpunosti tačno.\nKorisnik "wantkitteh" je na Redditu objavio da sa najnovijim GeForce drajverima, njegov MSI GeForce GT 1030 GPU - kada se upari sa Acer Predator G-SYNC osposobljenim monitorom - nudi G-SYNC kontrole u Nvidia Control Panelu. Ovo su potvrdila i OSD podešavanja monitora.\nKako bi se zadovoljili zahtevi, potrebno je da i GPU i monitor podržavaju G-SYNC, kao i da budu povezani preko kompatibilnog DisplayPort 1.2 (ili novijeg) kabla.\nTake-Two isporučio preko 90 miliona kopija GTA V igre


sergej milinkovic savic lacio inter utakmica golovi video highlights tuca\nFoto: Marco Iacobucci / IPA / Profimedia\nNjegov Lacio je savladao "neroazure" sa 3:1, a srpski reprezentativac je bio strelac trećeg gola.\nUkupno je u mečevima sa Interom Milinković-Savić postigao pet pogodaka, ovo mu je treći u Seriji A za sezonu 2021/22 i jubilarni 50. ikada za Lacio u svim takmičenjima.\nVeliki je to preokret ekipe iz Rima bio pošto su gosti iz Milana poveli preko Ivana Perišića u 12. minutu kada je bio precizan iz kaznenog udarca.\nIrati je dosudio penal i za Lacio na startu drugog poluvremena, precizan je bio Ćiro Imobile, a onda i Felipe Anderson u 81. nakon čega je usledila tuča na terenu kada je Milinković-Savić zaradio žuti karton, kao i Lautaro Martinez, Denzem Damfris i strelac Anderson.\nDeset minuta kasnije je rešio pitanje pobednika Srbin, odličan je centaršut bio Luisa Alberta iz slobodnog udarca, a Milinković-Savić glavom matirao Handanoviča.\nSpecija - Saletnitana 2:1 (0:1)\nMilan - Verona sinoć\nKaljari - Sampdorija 12.30\nEmpoli - Atalanta 15\nĐenova - Sasuolo 15\nNapoli - Torino 18\nVenecija- Fjorentina 20.45\nNapoli 7 7 0 0 18:3 21\nMilan 7 6 1 0 15:5 19\nInter 8 5 2 1 23:11 17\nRoma 7 5 0 2 16:8 15\nLacio 8 4 2 2 18:13 14\nFjorentina 7 4 0 3 10:11 12\nAtalanta 7 3 2 2 10:9 11\nJuventus 7 3 2 2 11:10 11\nBolonja 7 3 2 2 12:14 11\nEmpoli 7 3 0 4 9:12 9\nTorino 7 2 2 3 9:7 8\nVerona 7 2 2 3 14:14 8\nUdineze 7 2 2 3 9:12 8\nSasuolo 7 2 1 4 7:9 7\nSpecija 8 2 1 5 9:20 7\nSampdorija 7 1 3 3 10:13 6\nĐenova 7 1 2 4 10:16 5\nVenecija 7 1 2 4 5:12 5\nSalernitana 8 1 1 6 6:17 4\nKaljari 7 0 3 4 8:16 3


Optuženi Milinčić Branislav (1964) tereti se da je prilikom ulaska u BiH, u kamionu kojim je upravljao, krijumčario tekstilnu robu veće vrijednosti.\n- Milinčić Branislava, rođenog 1964. godine u Prnjavoru, državljanina BiH.\nOptuženi se tereti da je, 24.01. ove godine, upravljajući kamionom sa prikolicom, na međunarodnom graničnom prelazu Brčko, prilikom ulaska u BiH, sa ciljem da preko carinske linije unese u Bosnu i Hercegovinu veću količinu tekstilne robe, izbjegavajući mjere carinske kontrole i carinjenja, počinio krivično djelo krijumčarenja iz člana 214. stav 1. KZ-a BiH.\nTekstilnu robu, procijenjenu u vrijednosti od oko 110 000 KM, koja nije prijavljena za uvoz, prilikom kontrole otkrili su carinski službenici, a za iznos od 28.480,67 KM neplaćenih zakonskih dažbina i obaveza pričinjena je šteta budžetu Bosne i Hercegovine.\nOptuženi se tereti za krivično djelo krijumčarenja iz člana 214. stav 1. KZ-a BiH.


23-08-2019 21:05 Ratni izveštaji Sirija / Irak Izdvojeno Svet Planeta Video\nSirijska arapska vojska (SAA) očistila je severni deo provincije Hama od džihadista, prenose lokalni mediji izjavu jednog vojnog zvaničnika.\nSAA se sprema za novu ofanzivu (Foto: Jutjub)\n“SAA je tokom ofanzive opkolila neprijatelja i zadala mu odlučan poraz. Naša vojska je oslobodila 16 naselja na severu Hame, kao i Kan Šejkun na jugu provincije Idlib“, rekao je vojni izvor i najavio da će ofanziva biti nastavljena.\nOn je dodao da su inženjeri počeli sa deminiranjem oslobođenog područja.\nOvaj vojni zvaničnik je istakao da je SAA odlučna da očisti sve regione Sirije od terorista i njihovih saveznika i sponzora.\nSirijska arapska vojska je ranije danas preuzela kontrolu nad naseljima Murk, Lahaja i Muarkaba u predgrađu Hame, gde se nalazi i turska osmatračnica. Vojni izvori su naveli da je ova osmatračnica zauzela.\n“Naše osmatračnice u Siriji će ostati. Ne želimo da napustimo naše vojnike”, rekao je ministar inostranih poslova Turske Mevlut Čavušoglu.\nPročitajte OVDE kako izgleda Kafr Zita posle ulaska SAA u grad.


OKO 200.000 LJUDI PROŠLO KROZ SRBIJU OD POČETKA GODINE - Magločistač\nPočetna Aktuelno OKO 200.000 LJUDI PROŠLO KROZ SRBIJU OD POČETKA GODINE\nDirektor Centra za zaštitu i pomoć tražiocima azila Radoš Đurović izjavio je da je, prema grubim procenama, do danas oko 200.000 ljudi prošlo kroz Srbiju od početka godine, a da je više od 140.000 zatražilo azil.\nĐurović je rekao da egzodus još traje, da hiljade ljudi i dalje ulazi Srbiju, da je pre nekoliko dana bilo 4.000 ljudi u Preševu i da je sada taj broj manji, ali da je i dalje reč o broju od oko hiljadu ljudi u proseku dnevno.\n„Bojim se da teško vreme tek dolazi, da će sve više ljudi dolaziti i da mi prosto trenutnog kapaciteta za održivi prihvat nemamo“, istakao je Đurović u Jutarnjem programu RTS-a, ukazujući da su ljudi promrzli, bolešljivi i da ima mnogo dece.\nĐurović je istakao da ljudi brzo napuštaju zemlju, da iz Preševa idu preko Beograda za šid, a da, kada dođu u Beograd zadržavaju se od pola sata do sat i nastavljaju dalje.\nDirektor Centra za zaštitu i pomoć tražiocima azila je ukazao da ljudi ulaze u Srbiju iz Grčke, Makedonije i da nastavljaju put preko Srbije prema Hrvatskoj, a da jedan deo ljudi ulazi u Suboticu i da još uvek pokušava u svojoj režiji da pređe granicu.\nĐurović je dodao da se raspravlja i o ponovnom aktiviranju rute, koja je bila aktuelna 2013. godine preko Grčke, Albanije, Crne Gore, Hrvatske, Slovenije i Italije, ali je bila zaustavljena, pa je taj talas ponovo iz Crne Gore ulazio u Srbiju.


Počela rekonstrukcija ulice Moše Pijade - Bor 030\n20. januara 2021. | 18:33\nNaslovna Vesti Gradske vesti Počela rekonstrukcija ulice Moše Pijade\nRekonstrukcija ulice Moše Pijade trasom gradskog šetališta, od raskrsnice sa ulicom Boška Buhe do kružnog toka na “trećem kilometru”, počela je danas.\nPlanirano je da radovi na potpunoj rekonstrukciji ulice i komunalne infrastrukture traju tri meseca.\nU toku izvođenja radova saobraćaj u najprometnijoj gradskoj ulici neće biti obustavljan, ali će se odvijati izmenjenim režimom.\n“Danas su krenuli radovi na uređenju glavne gradske saobraćajnice koja će podrazumevati rekonstrukciju kolovoznih površina, zamenu postojećih behaton ploča, zatim zamenu podzemnih instalacija, kako toplovodnih, tako i vodovodnih, kao i zamenu i zanavljanje drvoreda koji su narušili infrastrukturu ulice”, rekao je obilazeći radove gradonačelnik Aleksandar Milikić.\nOn je kazao da će zbog povećanja bezbednosti učesnika u saobraćaju biti proširena javna rasveta u blizini pešačkih prelaza, što je bio jedan od zahteva građana.\nUkupna vrednost radova je 30 miliona dinara.


VOJNO OPKOLjAVANjE IRANA: Gomilaju se američke i britanske pomorske snage | Novosti.RS\nVOJNO OPKOLjAVANjE IRANA: Gomilaju se američke i britanske pomorske snage\nnedelja, 16. 06. 2019. u 16:22\nMajk Pompeo krivi Iran za napade na tankere / Foto AP\nZaoštrava se situacija u Omanskom zalivu na putu nafte. SAD, Velika Britanija i Saudijska Arabija optužili Teheran za incident\nU Omanskom zalivu, jednom od najprometnijih naftnih puteva, kao i u njegovoj okolini, gomila se vojna sila posle drugog napada na tankere za samo mesec dana. Pošto su SAD, Velika Britanija i Saudijska Arabija, kao glavni takmac Irana u regionu, optužili Teheran za incident, Amerikanci su poslali nosač aviona i dodatnih 1.500 vojnika u Persijski zaliv, a u nedelju je i London najavio upućivanje elitne jedinice mornarice u Omanski zaliv, kako bi zaštitio svoje ratne brodove.\nStotinak britanskih marinaca biće upućeno u Omanski zaliv, gde će se pridružiti brodovima iz britanske nove mornaričke baze u Bahreinu. Mornarica će nadgledati moreuz helikopterima i manjim brodovima u misiji "zaštite snaga", koja se planira već nekoliko nedelja, zbog porasta tenzija sa Iranom.\nAmerički državni sekretar Majk Pompeo nazvao je, istovremeno, nepogrešivom tvrdnju da je Iran odgovoran za prošlonedeljne napade na naftne tankere u Omanskom zalivu, ali je poručio da SAD ne žele da uđu u rat sa Teheranom.\n- Predsednik Tramp je učinio sve da izbegne rat. Mi ne želimo rat - rekao je.\nOn je, ipak, dodao da će Vašington garantovati slobodu plovidbe kroz pomorska područja od vitalne važnosti. Ministar spoljnih poslova Velike Britanije Džeremi Hant izjavio je pre toga da je skoro siguran da Iran stoji iza napada na naftne tankere.\nIranska poluzvanična agencija ISNA je objavila da je zvanični Teheran pozvao britanskog ambasadora u iransko Ministarstvo spoljnih poslova, pošto su britanske vlasti optužile Iran za te napade. Britanski ambasador u Iranu Rob Meker demantovao je, međutim, da su ga zvali na razgovor.\n"Zanimljivo. Ja to nisam znao", naveo je on.\nNo, iranski zvaničnik zadužen za Evropu Mahmud Barimani tvrdi da se već sastao s Mekerom:\n- Iran osuđuje britansko slepo i ishitreno usklađivanje stava sa američkim optužbama - naveo je, uz kategorično odbijanje tvrdnji da Teheran stoji iza napada.\nTEHERAN POVEĆAVA ZALIHE URANIJUMA\nIran za danas najavljuje nove korake u smanjenju poštovanja nuklearnog sporazuma, koji su SAD napustile prošle godine. Organizacija za atomsku energiju će objaviti i korake radi povećanja zaliha obogaćenog uranijuma i proizvodnje teške vode u Araku.


O nama: Lafarge Srbija\nLafarge Srbija je deo LafargeHolcim Grupe, koja je nastala u julu 2015. godine spajanjem dve vodeće kompanije u oblasti građevinskih materijala: Lafarge i Holcim. Zapošljavamo 115.000 radnika u više od 90 zemalja širom sveta u preko 2.500 pogona (1.600 fabrika za beton, 600 fabrika za agregate, 180 fabrika cementa i 70 pogona za mlevenje).\nS obzirom da se svet brzo menja i sa sobom donosi nove izazove u graditeljstvu i industriji građevinskih materijala, kao što su demografski rast, urbanizacija, klimatske promene te očuvanje životne sredine, svoje celokupno poslovanje zasnivamo na načelima održivog razvoja. LafargeHolcim ima potrebna sredstva za rešavanje izazova našega sveta kroz lokalno prisustvo, najinovativnija rešenja kako bismo zadovoljili potrebe naših kupaca, snažnu posvećenost bezbednosti i zdravlju, i održivosti, uz efikasan model poslovanja i visoko profesionalne timove.\nLafarge u Srbiji ima jednu fabriku cementa i jednu fabriku betona.\nLafarge je vodeći snabdevač građevinske industrije Srbije, lider u proizvodnji cementa, sa razvojnim ambicijama u oblasti betona.\nNaš cilj je da zadržimo vodeću poziciju i ostanemo pokretačka snaga i nosioci inovacija i rešenja u oblasti građevinskih materijala kao odgovoran partner koji stvara dobit za svoje kupce i zajednicu u kojoj posluje.\nNa čelu našeg tima su stručnjaci sa velikim iskustvom i zapaženim rezultatima.\nPogledajte informacije kako da nas kontaktirate u Srbiji.


Vestionline, Financial Review 0 komentara\nTajne šifre stjuardesa o putnicima koje će vas iznenaditi\nBivši stjuard otkrio je tajne kodove koje su on i njegove kolege koristili kako bi skrenuli pažnju na najatraktivnije putnike, ali i kako su pokazivali da im se neki od putnika ne dopada.\nVIDEO: Vulkan-bording, neobičan adrenalinski sport\nNoćenje u apartmanu ovog hotela košta 91.000 evra\nVerovatno ste primetili da svaki put kada se iskrcavate iz aviona, izlazite na vrata koja se nalaze na levoj strani, kao i da uvek u avion ulazite sa iste strane.\nIzrada najluksuznijeg privatnog aviona na svetu “2-DEER“ koštala je otprilike 230 miliona dolara. Opremljen je sa najnovijom tehnikom, velikom spavaćom sobom i dovoljno prostora da ugosti 40...\nDrevno pleme živi kao pre 2.000 godina: Žene seku prste, muškarci nose rog na penisu\nPleme Dani živi u indonežanskoj zabiti, u brdima Zapadne Papue, 3.500 kilometara daleko od prestonice Džakarte, a 1938. slučajno ih je otkrio američki istraživač Ričard Arčbold. Međutim,...\nDečko je zaprosio na putovanju, a ona je uradila nešto urnebesno!\nOvaj par će definitivno imati o čemu da priča svojim unucima. Snimak reakcije ove devojke na prosidbu toliko je smešan da je pregledan više od 14 miliona puta.\nMapa zemalja u kojima je prostitucija legalizovana ili zabranjena\nKartograf Jakub Marijan kreirao je mapu Evrope označavajući zemlje u kojima je prostitucija legalizovana i zemlje u kolima se smatra krivičnim delom.\nNa srpsku planinsku lepoticu stižu bolji dani\nNakon više decenija neopravdane stagnacije, za Goliju, jednu od najlepših planina u Srbiji, prebogatu izvanrednim šumama i idealnu za razvoj turizma i proizvodnju zdrave hrane, po svemu sudeći -...\nVestionline, grčkainfo 0 komentara\nGrčka još skuplja dogodine - novi namet turistima\nTuriste u Grčkoj sledećeg leta očekuje neprijatna novosti – Grčka uvodi boravišne takse za turiste.


✔ Postoje li posebne ponude za letove iz Afganistana za Marshallove otoke na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Marshallove otoke?\n✔ Ako rezerviram let iz Afganistana za Marshallove otoke, mogu li rezervirati ujedno i smještaj?\n✔ Koje avio-kompanije nude letove iz Afganistana za Marshallove otoke?\nBudite sigurni, da na eSky.ba ponuda letova iz Afganistana za Marshallove otoke uključuje ne samo niskotarifne avio-kompanije, već i one koje su specijalizirane za visoki standard.


"Rosa škola roditeljstva" za buduće mame i tate\nPočetna/BIZNIS/“Rosa škola roditeljstva” za buduće mame i tate\nSana Life 4. avgusta 2016.\tBIZNIS, ZDRAVLJE Ostavite komentar\nU školi će biti angažovani pedijatri, ginekolozi, patronažne sestre i stomatolozi, koji će pomagati roditeljima u snalaženju u njihovim novim ulogama.Kroz brojne radionice i predavanja trudnice i roditelji će dobijati kredibilne savete o fizičkoj aktivnosti, ishrani i nezi bebe.\nU 2016. godini uz podršku Ministarstva zdravlja Republike Srbije otvara se pet prvih škola roditeljstva, a osim Surdulice škole su dobili Vranje, Ub, Kuršulija i Požarevac. Škole roditeljstva otvorene su u renoviranim prostorijama i kompletno su opremljene prema najvišim standardima.\n„Ministarstvo zdravlja je veoma ponosno što danas sa Rosa vodom otvaramo Školu roditeljstva u Surdulici i što osnažujemo postojeću mrežu škola. Od sada će i preko 300 beba i njihovih roditelja u Surdulici imati stručnu pomoć koja će doprineti lagodnijim prvim danima roditeljstva. Škole će biti dragocene u osamostaljivanju roditelja i prepoznavanju svih izazova koje roditeljstvo donosi i njihovom uspešnom prevazilaženju“ , izjavio je dr Zoran Mihajlović, pomoćnik Ministra zdravlja za evropske integracije.\nLekari i medicinskoosoblje koje će voditi Rosa škole roditeljstva u domovima zdravlja širom Srbije prošli su akreditovanu obuku Gradskog zavoda za javno zdravlje Beograd tokom maja 2016. godine, a koja je u skladu sa poslednjim dostignućima profesije.\nOznakeministarstvo zdravlja rosa škola roditeljstva Surdulica zdravstveni centar\nPrethodni Niški sastavi u glavnom programu Nišvilla\nSledeći Lekari gaje povrće za bolesne mališane


izvor: agencije foto: 24.04.2019.\nČlanovi izborne komisije iz pokreta Samoopredeljenje bili su uzdržani tokom glasanja i onemogućili u ovom krugu odlučivanja prihvatanje kandidata Srpske liste.\nČlanovi izborne komisije iz Samoopredeljenja traže da se srpski kandidati Goran Rakić, Vučina Janković i Zoran Todić zamene zato što se kao predsednici severnih opština u ostavci ponovo kandiduju za iste pozicije i zato što se najavljuju njihove ponovne ostavke ako budu izabrani.\nPredstavnici Samoopredeljenja će insistirati da se o kandidatima Srpske liste izjasni Ustavni sud.\nSada se očekuje da će Srpska lista podneti žalbu o kojoj treba da se izjasni Panel za žalbe i predstavke. To je viša instanca odlučivanja, posle odluke Centralne izborne komisije.\nPovodom odluke Centralne izborne komisije oglasio se direktor Kancelarije za KiM Marko Đurić, koji ističe da sprečavanje predstavnika Srpske liste da nastupe na lokalnim izborima na severu KiM predstavlja čin kojim su srpskom narodu u pokrajini ukinuta sva politička prava.\nPredsednik Srbije Aleksandar Vučić poručio je u sredu da je veoma zabrinut zbog sprečavanja Srpske liste da učestvuje na izborima na KiM i istakao da će o tome razgovarati sa liderima Kine i Rusije u Pekingu, ali i sa nemačkom kancelarkom Angelom Merkel na sastanku u Berlinu.\nNavodeći da će Kosovo biti jedna od ključnih tema sa predsednikom Rusije i Kine Vladimirom Putinom i Si Đinpingom, Vučić je rekao da je šokiran bezobrazlukom i drskošću Prištine, nakon odluke kosovske Centralne izborne komisije, koja ni danas nije potvrdila kandidate Srpske liste za gradonačelnike četiri srpske opštine na severu Kosova i Metohije.\n"Neću da kazem na šta me to podseća, kad nekome branite da se kandiduje zato sto vam se ne sviđa njihova politika, iako nema ništa protivzakonito, niti narušava nečija ljudska prava...Razmislite kako se to naziva", rekao je Vučić.\n"Kažete samo: dobro, hvala, kako ste, lepo je vreme napolju. Šta da kažem drugo. Moje je da zastupam interese Srbije, a ne da se dodvoravam nekome da bih obezbedio sebi fotelju", kaže Vučić.\nVUČIĆ: NE ZNAM KAKO I O ČEMU DA RAZGOVARAM SA PRIŠTINOM\nPredsednik Srbije Aleksandar Vučić poručuje uoči susreta u Berlinu da ne zna kako i o čemu može da razgovara sa predstavnicima Prištine, posebno nakon najnovijih pokušaja da se spreči učešće Srpske liste na izborima na severu KiM.\n"Ja moram da kažem da ne razumem... Uvek sam poštovao kancelarku Angelu Merkel i predsednika Emanuela Makrona. Siguran sam da su pametniji od mene i da će nešto da smisle. Ja u ovom trenutku ne razumem kako i očemu da razgovaram sa Prištinom", rekao je Vučić srpskim novinarima u Pekingu, upitan da li Priština poslednjim potezima obesmišljava predstojeći susret u Berlinu.\nOcenjuje da to što kosovska Centralna izborna komisija ni danas nije potvrdila kandidate Srpske liste za gradinačelnike četiri srpske opštine na severu Kosova i Metohije predstavlja ukidanje demokratije na koje niko iz sveta nije reagovao.\nKancelarki Merkel i ostalim liderima u Berlinu postaviće, kaže, pitanje kako se naziva to kad nekome branite da se kandiduje, zato što vam se ne sviđa njihova politika, iako u njoj nema ništa protivzakonito niti narušava nečija ljudska prava.


Dan grada Novog Sada - Program u Galeriji Matice srpske - MediaSfera\nOd 1. februara u Sobi za prepuštanje umetnosti biće izložena slika sa temom iz Novog zaveta Bekstvo u Egipat, rad nepoznatog slikara iz 19. veka, kao najava izložbe Migracije u umetnosti. Umetnost migracija koja će biti priređena u okviru programskog luka Seobe projekta „Novi Sad 2022 – Evropska prestonica kulture“.\nPovodom Dana grada Novog Sada, u utorak 1. februara u 13.00 i 17.00 sati u Galeriji Matice srpske biće priređena vođenja kroz aktuelnu izložbu Novosađani biraju kojom je Galerija ušla u godinu titule Evropske prestonice kulture. Publiku će kroz izložbu voditi Milica Milošević, koordinatorka projekta.\nUlaz za posetioce u Galeriju Matice srpske 1. februara biće besplatan.\nTagoviGalerija Matice srpske Novi Sad